hotchpotch/miracl-hf-unified huggingface dataset:
వస వేరు నూనె
వస వేరు నూనె లేదావస కొమ్ము నూనెఒకఆవశ్యక నూనె.మరియు ఒక సుగంధ తైలం.అంతే కాదు ఔషధ గుణాలున్ననూనె.వస మొక్క ఒషషి మొక్క.వస వేరును మరియు ఆకులను అనాదిగా భారత దేశంలో ఆయుర్వేద వైద్యం లో ఉపయోగిస్తారు.వస ఆరాసియా కుటుంబానికి చెందిన మొక్క వృక్షశాస్త్రపేరు ఆకోరస్ కాలమస్ వర్ అంగుస్టలస్.వసను ఆంగ్లంలో కలమస్ (Calamus) మరియు స్వీట్అం ఫ్లాగ్ అంటారు.
వస మొక్క బహువార్షిక మొక్క.అర్థ్ర,చిత్తడి, నేలల్లో పెరుగును. జన్మస్థానం ఇత్తర యూరోప్ మరియు ఆసియా.ఈ మొక్క వేరును ములికా వైద్యంలో నరాల వ్యాధులకు,తలనొప్పులకు,మూర్ఛ,అతి విరేచనాలకు ఆఘాతం వంటి వాటికి వేరు,ఆకుల రసాన్ని ఉపయోగిస్తారు. వస వేరులో పలు రసాయన పదార్థాలు వున్నవి. అందులో అశోరోన్ ఒకటి. అశోరోన్ క్యాన్సరు నిరోధకంగా భావించి,దానిని నోటి ద్వారా తీసుకున్న కాన్సర్ను తగ్గించునని భావించారు.1922 మరియు 1922 రిపోర్టు ప్రకారం((luo, 1992 and Hasheminejad & Caldwell, 1999) అశోరోన్ అనుకున్నంత ప్రాభావవంతంగా పనిచెయ్యడాని తెలిసింది.
వసవేరు మరియు ఆకులనుండి ఆవశ్యక నూనెను ఉత్పత్తి చేస్తారు.నూనెను సాధారణంగా నీటిఆవిరి స్వేదన క్రియ/స్టీము డిస్టిలేసను ద్వారా ఉత్పత్తి చేస్తారు.ప్రయోగాత్మకంగా వేరు మరియు ఆకులలొని రసాయనాలను లెక్కించుటకు నూనెను స్లావెంట్ ఎక్సుట్రాక్షన్ పద్ధతిలో సంగ్రహిస్తారు.
వస వేరు నుండే కాకుండా ఆకుల నుండి కూడా నూనెను ఉత్పత్తి చేస్తారు.వేరు నుండి తీసిన నూనెలో β‐అసరోన్ 83.2% వరకు,ఆల్ఫా అసరోన్ 9.7% వరకు వుండగా,ఆకులనుండి తీసిన నూనెలో β‐అసరోన్ 85.6%,మరియు లినలూల్ 4.75% ప్రధానంగా వున్నట్లు తెలిసింది.వస కొమ్ము/వేరు లో నూనె 1.3% వరకు వుండగా,ఆకుల్లో 0.5-1,0% వరకువుండును.దాదాపు 91 రకాల రసాయనాలను వసమొక్కలో గుర్తించారు.ఆకుల్లో 66 రసాయనాలను,వేరులో 55 రసాయాన్లు వున్నవి.
వస నూనెలో దాదాపు 21 రకాల రసాయనాలు వున్నవి. కొన్ని రకాల ఆకు మరియు వేరు నుండి తోసిన నూనెలను విశ్లేషించగా అందులో దాదాపు 76%రసాయనాలను గుర్తించారు.అందులో β-గుర్జునేన్ 28% వరకు, (Z)-అసరోన్ 13.7% వరకు,అరిస్టోలెన్ 13.4% వరకు,మరియు (E)-అసరోన్ 7.9% వరకు వున్నవి.
నూనెలోని ప్రధాన రసాయన పదార్థాలు ఆకోరేనోన్, బీటా-గురుజునేన్, ఐసోసైయోబునైన్, బీటా-అసరోన్,కాలమెండియోల్, ఆల్ఫా-సెలీనేన్, ఆల్ఫా -కాలకోరేన్, కాలముసేనోన్, కాంఫోన్ ,మరియు షైబునోన్ లు.
ఆకుల నుండి తీసిన నూనెయొక్క భౌతిక గుణాలపట్టిక
వస నూనె యాంటి బయాటిక్,ముకుళన/దుస్సంకోచ నిరోధకగుణం,తలనొప్పి మందు,నాడీవర్ధకముగా,ప్రసరణీయ గుణాలు కల్గి వున్నది.
గర్భవతులు ఉపయోగించరాదు.నూనెలో వున్న అశోరోన్ వున్నందున,నూనెను నోటిద్వారా సేవించిన అపస్మారము/కొంకరలు పోవుట (convulsions) మరియు మానసికభ్రాంతి(hallucinations) కలగవచ్చును.
అంతర్జాతీయ సమాచార హక్కుల దినోత్సవం
అంతర్జాతీయ సమాచార హక్కుల దినోత్సవం సెప్టెబంర్ 28న నిర్వహించాలని యునెస్కో ద్వారా నిర్ణయించబడింది. ప్రభుత్వ పాలనలో పారదర్శకతను పెంచడంకోసం ఈ ఉద్యమం ప్రారంభించబడింది. సమాచార హక్కు చట్టం ప్రభుత్వ విధానాల్లో, ప్రభుత్వ సంస్ధలు పనిచేస్తున్న పద్ధతుల్లో పారదర్శకతను పెంచడానికి ఉద్దేశించినది. భారతదేశంలో 2005లో సమాచార హక్కు చట్టం ఏర్పడింది.
2015 నవంబర్ లో ప్రారంభించబడిన ఈ దినోత్సవం 2016, సెప్టెంబర్ 28న మొదటిసారిగా నిర్వహించడం జరిగింది. 2002 సెప్టెంబరులో బల్గేరియా రాజధాని సోఫియాలో అంతర్జాతీయ హక్కు దినోత్సవంగా గుర్తింపు పొంది, అంతర్జాతీయ పౌర సమాజ న్యాయవాదులచే 2012లో మొదలయింది.
సెప్టెంబర్ 28వ తేదీన అంతర్జాతీయంగా ఈ దినోత్సవాన్ని జరుపుతూ, ప్రభుత్వ ఆశయాన్ని గురించి ప్రచారం చేయడం జరుగుతుంది.
ఆసిఫ్‌నగర్ మండలం (హైదరాబాదు జిల్లా)
ఆసిఫ్‌నగర్ మండలం, తెలంగాణ రాష్ట్రం హైదరాబాదు జిల్లాకు చెందిన మండలం.
ఇది పాతబస్తీలో భాగమై ఉంటుంది.ఈ మండలం మొత్తం ప్రాంతం హైదరాబాద్ మహానగర పాలక సంస్థ పరిధిలోకి వస్తుంది..ఇది హైదరాబాద్ రెవెన్యూ డివిజను పరిధిలో ఉంది
1724లో మొఘలుల నుండి నిజాం గోల్కొండను స్వాధీనం చేసుకున్న తరువాత, నిజాం ఒక గ్రామంలోని కోట సమీపంలో నివసించాడు. తరువాత అది ఆసిఫ్‌నగర్ పేరుగా మార్చబడింది.
ఆసిఫ్‌నగర్ ఫర్నీచర్ శిల్పాలకు ప్రసిద్దిగాంచింది. ఈ ప్రాంతంలో తయారుచేసిన ఫర్నీచర్ ప్రపంచవ్యాప్తంగా ఎగుమతి చేయబడుతుంది.
తెలంగాణ రాష్ట్ర రోడ్డు రవాణా సంస్థ ఆసిఫ్‌నగర్ నుండి నగరంలోని వివిధ ప్రాంతాలకు బస్సులను నడుపుతుంది. ఇక్కడికి రెండు కిలోమీటర్ల దూరంలో నాంపల్లి రైల్వే స్టేషను ఉంది.
అంతర్జాతీయ అనువాద దినోత్సవం
అంతర్జాతీయ అనువాద దినోత్సవం బైబిల్ అనువాదకుడు సెయింట్ జెరోమ్ గుర్తుగా ప్రతి సంవత్సరం సెప్టెంబర్ 30న నిర్వహించబడుతుంది.
ప్రపంచ దేశాలలోని ఒకరికొకరు అర్థం చేసుకునేందుకు సహకరించే అనువాదం ముఖ్యమైనది. ఈ నేపథ్యంలో అనువాద క్రియకు సవంత్సరంలో ఒక రోజు కేటాయించాలని ఇంటర్నేషనల్ ఫెడరేషన్ ఆఫ్ ట్రాన్స్‌లేటర్స్ 1953లో ప్రతిపాదించారు. దాని ఫలితంగా 2017, మే 24న జరిగిన యునైటెడ్ నేషన్స్ జనరల్ అసెంబ్లీలో సెప్టెంబరు 30న అంతర్జాతీయ అనువాద దినోత్సవం జరుపుకోవాలని నిర్ణయించిడమైనది.
గోవిందప్ప వెంకటస్వామి
గోవిందప్ప వెంకటస్వామి (1918 అక్టోబర్ 1 – 2006 జూలై 7) భారతీయ నేత్రవైద్య నిపుణుడు, అంధత్వాన్ని నివారించడం కోసం కృషిచేసిన సామాజిక సేవకుడు. ప్రపంచంలోకెల్లా అతిపెద్ద నేత్రవైద్య సంస్థ అయిన అరవింద్ ఐ హాస్పిటల్ నిర్మాత. లక్షలమంది కంటిచూపును తిరిగి తెచ్చిన అత్యున్నత నాణ్యత, అతి ఎక్కువమందికి మద్దతు ఇవ్వగలిగిన అతి తక్కువ ఖరీదైన డెలివరీ మోడల్ తయారుచేసిన వైద్యునిగా ప్రఖ్యాతిగాంచాడు. లాభాపేక్ష రహిత సంస్థగా నమోదైన అరవింద్ ఐ కేర్ సిస్టమ్ ప్రారంభం నుంచి 5 కోట్ల 50 లక్షల మంది రోగులకు వైద్యం అందించి, 68 లక్షల శస్త్రచికిత్సలు చేసింది.
సంస్థ రోగుల్లో 50 శాతం మంది ఉచితంగానో, భారీ సబ్సిడీ రేట్లతోనో వైద్యం అందుకుంటారు. అందుకున్న వైద్యానికి డబ్బు చెల్లించడానికి కొందరు రోగులు సిద్ధపడతారు. వారి నుంచి వచ్చే మొత్తాలు సబ్సిడీకి ఉపయోగపడతాయి.
ప్రత్యామ్నాయ ఛాయాచిత్రకళ
ప్రత్యామ్నాయ ఛాయాచిత్రకళ (ఆంగ్లం: సాంప్రదాయ పద్ధతికి వ్యతిరేకంగా, లాభాపేక్షలేని ఒక రకమైన ఫోటోగ్రఫీ. ప్రస్తుతం ఉన్న ప్రక్రియలను (అనలాగ్ ఫోటోగ్రఫీ లో జిలెటిన్ సిల్వర్ ప్రక్రియ, డిజిటల్ ఫోటోగ్రఫీ లో ఉన్న వర్ణద్రవ్య ముద్రణా ప్రక్రియ) కాకుండా, చారిత్రక ప్రక్రియలను (100 సంవత్సరాల క్రితం అప్పటి తరం ఫోటోగ్రఫర్లు అవలంబించిన పద్ధతులను) అవలంబించటమే ప్రత్యామ్నాయ ఛాయాచిత్రకళ.
నలుపు మరియు బూడిద రంగులను సయాన్ (నీలం) రంగులో ముద్రించే ఒక రకమైన ఛాయాచిత్రకళ. ప్రాథమికంగా బ్లూ ప్రింట్ లను ముద్రించటానికి కనుగొనబడింది. ఫోటోగ్రాం లను సృష్టించిన అన్నా అట్కిన్స్ వలన తర్వాత ఈ పద్ధతి ఫోటోగ్రఫీలో కూడా అవలంబించబడింది.
ఒకే ఫ్రేం లో ఒక ఛాయాచిత్రం కన్నా ఎక్కువ ఛాయాచిత్రాలను తీసినట్లయితే దానిని ద్విబహిర్గతం అంటారు. రెండు ఛాయాచిత్రాల కంటే ఎక్కువ తీయటం బహుళ బహిర్గంతం అంటారు.
సాధారణ కాంతిని నిరోధించి కేవలం ఇన్ఫ్రా రెడ్ కాంతిని మాత్రం కెమెరా లోపలికి పంపే ఒక ఫిల్టరును కెమెరాకు అమర్చి తీసే ఫోటోలను ఇన్ఫ్రారెడ్ ఫోటోగ్రఫి అంటారు.
కటకం వాడకుండా, కేవలం ఒక సూదిబెజ్జం ద్వారా ఒక చీకటి పెట్టెలోకి కాంతిని ప్రవేశింపజేసి ఫోటోలను సృష్టిస్తారు. ఈ చీకటి పెట్టెయే సూదిబెజ్జం కెమెరా.
కలర్ ఫిలిం ను లోడ్ చేయవలసిన దిశలో కాకుండా వ్యతిరేక దిశలో కెమెరాలో లోడ్ చేయటం వలన కాంతి ప్రసరించే క్రమం నీలి-ఫిల్టరు-ఆకుపచ్చ-ఎరుపు పొరల క్రమం కాకుండా, వ్యతిరేకంగా ఎరుపు-ఆకుపచ్చ-ఫిల్టరు-నీలి దిశ లో ప్రసరించటం వలన ఛాయాచిత్రంలో ఎరుపు పాళ్ళు పెరిగాయి. మొదట ఇది పొరబాటున జరిగింది. కానీ ఆసక్తికరమైన ఫలితాలు రావటం వలన తర్వాతి కాలంలో ఫోటోగ్రఫర్లు కావాలని వ్యతిరేక దిశలో లోడ్ చేయటం ప్రారంభించారు.
అమిత్ తివారి
అమిత్ తివారి భారతీయ సినిమా నటుడు. అతడు ముఖ్యంగా తెలుగు సినిమాలలో ప్రతినాయక పాత్రలలో కనిపుస్తాడు. అదే విధంగా తమిళం, హిందీ, కన్నడ చిత్రాలలో నటిస్తున్నాడు. అతను నటించిన సినిమాలలో విక్రమార్కుడు (2006), లక్ష్యం (2007), రౌడీ రాథోర్ (2012), టెంపర్ (2015) లలో గుర్తించబడ్డ పాత్రలలో కనిపిస్తాడు. అతను 2018లో మా టీవీ నిర్వహించిన బిగ్‌బాస్ - 2 రియాలిటీ టెలివిజన్ షో లో పాల్గొన్నాడు. అతను ఆ కార్యక్రమంలో 98 వ రోజున ఎలిమినేట్ అయి బయటికి వచ్చాడు.
అమిత్ 2011 నుండి తన సినిమాల ప్రస్థానాన్నికొనసాగిస్తున్నాడు. అతను ముఖ్యంగా సినిమాలలో ప్రతినాయకుని పాత్రలలో నటిస్తుంటాడు. అతను "లఫంగిరి గిత్త" అనే సినిమాకు దర్శకత్వం వహించాడు.
ప్రపంచ వృద్ధుల దినోత్సవం
ప్రపంచ వృద్ధుల దినోత్సవం ప్రతి సంవత్సరం అక్టోబర్ 1న నిర్వహించబడుతుంది. పెద్దల పట్ల నేటితరం చూపిస్తున్న వ్యవహారశైలిని పరిగణనలోకి తీసుకొని అంతర్జాతీయ స్థాయిలో ఈ సమస్యను చర్చించి వృద్ధుల దినోత్సవాన్ని జరుపుకోవాల్సిన ఆవశ్యకతను గుర్తించారు.
మొట్టమొదటిసారిగా వియన్నాలో 1984లో వయో వృద్ధుల గురించి అంతర్జాతీయ సదస్సు నిర్వహించబడింది. సీనియర్‌ సిటిజన్‌ అనే పదం కూడా ఇదే సదస్సులో మొదటిసారిగా వాడడం జరిగింది. 1990, డిసెంబర్‌ 14న ఐక్యరాజ్య సమితి వృద్ధుల కోసం ఒక నిర్థిష్ట ప్రణాళికను తయారుచేసి, ప్రపంచ దేశాలన్నీ వాటిని తప్పనిసరిగా అమలు చేయాలని కోరింది. 2004లో స్పెయిన్ దేశంలో జరిగిన 86 దేశాల సమీక్షా సమావేశాలలో వృద్ధుల సంక్షేమం కోసం 46 తీర్మానాలను ఆమోదించారు. మొదటిసారిగా 1991, అక్టోబర్‌ 1న ప్రపంచవ్యాప్తంగా పంచ వృద్ధుల దినోత్సవాన్ని నిర్వహించారు.
నల్లగుంట (అయోమయ నివృత్తి)
నల్లగుంట పేరుతో ఉన్న వ్యాసాల జాబితా ఇది.
చాదర్ ఘాట్
చాదర్ ఘాట్ తెలంగాణ రాష్ట్ర రాజధాని హైదరాబాదులోని ఒక ప్రాంతం. మూసీ నదిని ఆనుకొని ఉన్న ఈ ప్రదేశంలో నదిపై కట్టబడిన వంతెనకి ఒక వైపు కోఠి ఉండగా మరొక వైపు మలక్‌పేట ఉంది.
తెలంగాణ రాష్ట్ర రోడ్డు రవాణా సంస్థ చాదర్ ఘాట్ నుండి నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో మలక్‌పేట రైల్వే స్టేషను ఉంది. అంతేకాకుండా చాదర్ ఘాట్ కి అర కిలోమీటరు దూరంలో మహాత్మా గాంధీ బస్ స్టేషన్ కూడా ఉంది.
మంగళ లక్షద్వీప్ ఎక్స్‌ప్రెస్
మంగళ లక్షద్వీప్ ఎక్స్‌ప్రెస్ దక్షిణ రైల్వే ద్వార నడుపబడుతున్న సూపర్ ఫాస్ట్ ఎక్స్‌ప్రెస్ .ఈ రైలు భారతదేశ రాజధాని ఢిల్లీ లో గల హజరత్ నిజాముద్దీన్ రైల్వే స్టేషన్ నుండి కేరళ రాష్టంలో గల ఎర్నాకుళం వరకు ప్రయాణిస్తుంది.
మంగళ లక్షద్వీప్ ఎక్స్‌ప్రెస్ ఎర్నాకుళం నుండి 12617 నెంబరుతో ప్రతిరోజు ఉదయం 10గంటల50నిమిషాలకు బయలుదేరి కొంకణ్ రైలుమార్గం గుండా ప్రయణిస్తూ మంగుళూర్,భోపాల్, ఆగ్రా,మధుర మూడవ రోజు మధ్యాహ్నం 01గంట 15నిమిషాలకు హజరత్ నిజాముద్దీన్ రైల్వే స్టేషన్ చేరుతుంది.
మంగళ లక్షద్వీప్ ఎక్స్‌ప్రెస్ లో ఒక మొదటి తరగతి ఎ.సి భోగీ,రెండు రెండవ తరగతి ఎ.సి భోగీలు,4 మూడవ తరగతి ఎ.సి భోగీలు,11 స్లీపర్ క్లాస్ భోగీలు,1 పాంట్రీకార్,2 జనరల్ భోగీలతో కలిపి మొత్తం 23భోగీలుంటాయి.
మంగళ లక్షద్వీప్ ఎక్స్‌ప్రెస్ ఎర్నాకుళం నుండి 12617 నెంబరుతో ప్రతిరోజు ఉదయం 10గంటల50నిమిషాలకు బయలుదేరి మడవ రోజు మధ్యాహ్నం 01గంట 15నిమిషాలకు హజరత్ నిజాముద్దీన్ రైల్వే స్టేషన్ చేరుతుంది.
మంగళ లక్షద్వీప్ ఎక్స్‌ప్రెస్ కు ఎర్నాకుళం నుండి మంగుళూర్ వరకు ఈ రోడ్ లోకోషెడ్ అధారిత WAP-4 రైల్వే ఇంజన్ ను,అక్కడినుండి ఇగాత్పురి వరకు గోల్డేన్ రాక్ రైల్వే స్టేషన్ లోకోషెడ్ ఆధారిత WDP-4D డీజిల్ ఇంజన్ను, అక్కడినుండి హజరత్ నిజాముద్దీన్ రైల్వే స్టేషన్ భుసావల్ లోకోషెడ్ ఆధారిత WAP-4 ఇంజన్ ను ఉపయోగిస్తున్నారు.
తుమ్మల వెంకట్రామయ్య
తుమ్మల వెంకట్రామయ్య (1914 అక్టోబరు 6 - 1987 నవంబరు 7) తెలుగు రచయిత, అనువాదకుడు, జర్నలిస్టు. సోషలిస్టు దృక్పథంతో జర్నలిజం నిర్వహించిన వ్యక్తి.
1914 అక్టోబరు 6న గుంటూరు జిల్లాలోని కొల్లూరు గ్రామంలో తుమ్మల వెంకట్రామయ్య జన్మించాడు. అతని కార్యరంగం విజయవాడ నగరం. 72 సంవత్సరాల వయసులో 1987 నవంబరు 11న మరణించాడు.
తుమ్మల వెంకట్రామయ్య జర్నలిజంలోకి కమ్యూనిస్ట్, సోషలిస్ట్ దృక్పథాన్ని ప్రవేశపెట్టిన తొలి తరం తెలుగు పాత్రికేయుల్లో ఒకడిగా పేరొందాడు. అతను నవశక్తి, ప్రజాశక్తి, విశాలాంధ్ర, అభ్యుదయ, ఉదయిని వంటి పత్రికల సంపాదక వర్గ సభ్యనిగా పనిచేశాడు. ప్రపంచవ్యాప్తంగా కమ్యూనిస్టు, సోషలిస్టు, కార్మికోద్యమాలు వంటి అంశాల గురించీ, ప్రపంచ పరిణామాల గురించి తెలుగు పాఠకులకు తెలియజేసే ఉద్దేశంతో పలు రచనలు చేశాడు.
లోతుకుంట, హైదరాబాదు
లోతుకుంట తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాదుకు ఏడు కిలోమీటర్ల దూరంలో ఉంది.
ఈ ప్రాంతంలో వివిధ రకాల వస్తువులు, నిత్యావసరాలకు ఎలాంటి సమస్య లేకపోవడంతో అనేకమంది ఇక్కడ నివాసం ఏర్పరచుకున్నారు. ఇది నివాస వర్తక వ్యాపార కేంద్రంగా విరసిల్లుతుంది.
కంటోన్మెంట్ ను సమీపంలో ఉన్న ఈ లోతుకుంటలో వివిధ రాకల రెస్టారెంట్లు, థియేటర్లు మరియు ఇతర వ్యాపార సంస్థలు ఉన్నాయి. ఇది బొల్లారంకు, రాష్ట్రపతి నిలయంకు అనుసంధానించబడి ఉంది.
తెలంగాణ రాష్ట్ర రోడ్డు రవాణా సంస్థ లోతుకుంట నుండి నగరంలోని వివిధ ప్రాంతాలకు బస్సులను నడుపుతుంది. అంతేకాకుండా లోతుకుంటకు 7 కిలోమీటర్ల దూరంలో సికింద్రాబాద్ రైల్వే స్టేషను, 12 కిలోమీటర్ల దూరంలో బేగంపేట విమానాశ్రయం, 40 కిలోమీటర్ల దూరంలో రాజీవ్ గాంధీ అంతర్జాతీయ విమానాశ్రయం ఉన్నాయి.
హైదరాబాద్ మహానగర అభివృద్ధి సంస్థ జూబ్లీ బస్టాండ్‌ నుంచి లోతుకుంట వరకు 6 కి.మీ మేర స్కైవే నిర్మాణానికి శ్రీకారం చుట్టింది. ఈ స్కైవే నిర్మాణం వల్ల ఔటర్ రింగ్ రోడ్డుకు అనుసంధానం కావడంతోపాటు కరీంనగర్ నుంచి వచ్చే ట్రాఫిక్‌ ఇబ్బందులు తప్పుతాయి.
నాడీ గ్రంథాలు
నాడీ గ్రంథాలు పురాతన కాలంలో భారతదేశంలో తాళపత్రాలపై రాయబడ్డ జ్యోతిష్యానికి సంబంధించిన గ్రంథాలు. వీటిలో ఎక్కువ భాగం తమిళం లోనూ, కొన్ని సంస్కృతం లోనూ ఉన్నాయి. శుక్ర నాడి, ధ్రువ నాడి సంస్కృతంలో ఉన్నాయి. చంద్ర నాడి, బ్రహ్మ నాడి, అగస్త్య నాడి, విశ్వామిత్ర నాడి, సుబ్రహ్మణ్య నాడి, నంది నాడి, కాకాభుజంగ నాడి మొదలైనవెన్నో తమిళ భాషలో ఉన్నాయి. ఇవి చాలా పెద్ద గ్రంథములు. నాడీ జ్యోతిష్యం చెప్పేవారు ఈ గ్రంథాలను గుప్తముగా ఉంచి తమ జీవనోపాధి కొరకు ఉపయోగించుచున్నారు కాబట్టి ప్రస్తుతం ఇవి ఎక్కడా ప్రచురణలో లేవు. జాతక ఫలములను కావల్సిన వారు వీరిని సంప్రదిస్తే వారు ఆగ్రంథములను పరిశీలించి ఫలములను రాసి ఇస్తారు. కౌశిక నాడి, అగస్త్య నాడి మొదలైన వానిని చేతి రేఖల ఆధారంగా చూస్తారు.
అంతర్జాతీయ జంతు దినోత్సవం
అంతర్జాతీయ జంతు దినోత్సవం ప్రతి సంవత్సరం అక్టోబర్ 4న నిర్వహించబడుతుంది. జంతుసంపదను పరిరక్షించడం, వాటిని వృద్ధి చేయడంతోపాటు జంతువుల హక్కులను కాపాడటం ఈ దినోత్సవ ముఖ్యోద్దేశం.
అంతర్జాతీయ జంతు దినోత్సవం హీన్రిచ్ జిమ్మెర్మాన్ చే ఆవిర్భవించబడింది. అతను 1925, మార్చి 24న జర్మనీలోని బెర్లిన్ లో తొలిసారిగా దీనిని నిర్వహించాడు. దీనికి 5,000 మందికి పైగా ప్రజలు హాజరయ్యారు. అనంతరం ఇది 1929లో అక్టోబర్ 4కు మార్చబడింది. ప్రతి సంవత్సరం హీన్రిచ్ జిమ్మెర్మాన్ చేసిన కార్యక్రమాల మరియు ప్రచారం కారణంగా 1931, మే నెలలో ఇటలీలోని ఫ్లోరెన్స్ లో జరిగిన అంతర్జాతీయ జంతు రక్షణ సదస్సులో అక్టోబర్ 4ను అంతర్జాతీయ జంతు దినోత్సవంగా ఏకగ్రీవంగా అమోదించడం జరిగింది. పర్యావరణ పరిరక్షకుడిగా పేరుగాంచిన సెయింట్ ఫ్రాన్సిస్ ఆఫ్ అసిసి స్మారకాన్ని పురస్కరించుకొని అక్టోబర్ 4న ప్రపంచ జంతు దినోత్సవాన్ని నిర్వహించారు.
ఈ దినోత్సవం రోజున జంతు సంక్షేమ ప్రచారంతోపాటుగా జంతు పరిరక్షక శిబిరాలను ప్రారంభించడం మరియు జంతు సం‌రక్షణకు నిధులు సేకరించడం వంటి కార్యక్రమాలు నిర్వహిస్తారు.
సాహో
సాహో 2019 ఆగస్టు 15 న విడుదలకు సిద్దమైన తెలుగు చిత్రం
ప్రభాస్ కొత్తగా సుజిత్ దర్శకత్వం లో  నటిస్తున్న చిత్రం సాహో మరియు UV క్రియేషన్స్  నిర్మాత ప్రబాస్ యొక్క పుట్టినరోజు సందర్భంగా 23 అక్టోబరు 2017 న విడుదలైన సాహో మొదటి లుక్ పోస్టర్,  రెండో టీజర్ 23 అక్టోబరు 2018 న విడుదల చేయనుంది, మరోసారి ప్రభాస్ పుట్టినరోజు సందర్భంగా. సాహో ప్రభాస్తో కొన్ని నీటి అడుగున సన్నివేశాలను ప్రదర్శిస్తుండగా, ప్రభాస్ స్కూబా డైవింగ్ నేర్చుకున్నాడు. ఇప్పటివరకూ ఇది రెండవ అతి ఖరీదైన భారతీయ చిత్రం
పృథ్వీ షా
పృథ్వీ షా భారతీయ క్రికెట్ క్రీడాకారుడు.
ఆయన 9 నవంబర్ 1999 (వయస్సు 18 ) న జన్మించాడు.తండ్రి విహార్ .
వెస్టిండీస్‌తో 2018 లో రెండు టెస్టుల సిరీస్‌లో మొదటి మ్యాచ్‌ టీమిండియా తరపున అంతర్జాతీయ అరంగేట్రం చేసిన పృథ్వీ షా. 99 బంతుల్లో 15 ఫోర్ల సాయంతో సెంచరీ పూర్తి చేసుకుని తన బ్యాటింగ్‌ పవర్‌ చూపించాడు. దాంతో భారత్‌ తరుపున ఆడుతున్న తొలి మ్యాచ్‌లోనే సెంచరీ సాధించిన పిన్నవయస‍్కుడిగా షా రికార్డు నెలకొల్పాడు. పృథ్వీ షా 18 ఏళ్ల 329 రోజుల వయసులోనే టెస్టుల్లో అరంగేట్రం చేయడమే కాకుండా సెంచరీతో మెరిశాడు.  మరొకవైపు పిన్న వయసులోనే తొలి టెస్టు సెంచరీ సాధించిన రెండో భారత ఆటగాడిగా గుర్తింపు పొందాడు. అంతకుముందు సచిన్‌ టెండూల‍్కర్‌ 17 ఏళ్ల 112 రోజుల వయసులో తొలి టెస్టు సెంచరీ సాధించాడు.
మరొకవైపు టెస్టు అరంగేట్రంలో ఫాస్టెస్‌ సెంచరీ సాధించిన మూడో ఓవరాల్‌ క్రికెటర్‌గా షా గుర్తింపు సాధించాడు. శిఖర్‌ ధావన్‌ 85 బంతుల్లో ఆసీస్‌పై సెంచరీ సాధించగా, డ్వేన్‌ స్మిత్‌ 93 బంతుల్లో శతకం సాధించిన ఆటగాడు. ఇక అరంగేట్రం మ్యాచ్‌లో సెంచరీ సాధించిన నాల్గో పిన్నవయస‍్కుడిగా షా నిలిచాడు.
14 ఏళ్ల వయసులో పాఠశాల జట్టు రిజ్వీ స్ప్రింగ్‌ ఫీల్డ్‌ తరఫున ఒకే ఇన్నింగ్స్‌లో 546 పరుగులు. 17 ఏళ్ల వయసులో అరంగేట్ర ఫస్ట్‌క్లాస్‌ మ్యాచ్‌లో రెండో ఇన్నింగ్స్‌లో శతకంతో పాటు ‘మ్యాన్‌ ఆఫ్‌ ద మ్యాచ్‌’ కైవసం. తొలి దులీప్‌ ట్రోఫీ మ్యాచ్‌లోనే, అదీ అతి చిన్న వయసులోనే సెంచరీ చేసిన అరుదైన రికార్డు. దేశానికి అండర్‌–19 ప్రపంచ కప్‌ సారథి. ఇప్పుడిక మొదటి ఫస్ట్‌క్లాస్‌మ్యాచ్‌ ఆడిన 21 నెలల వ్యవధిలోనే జాతీయ జట్టు తరఫున ప్రాతినిధ్యం... ఈ ఘనతలన్నీ పృథ్వీ షా సొంతం.
మాదన్నపేట, హైదరాబాదు
మాదన్నపేట తెలంగాణ రాష్ట్ర రాజధాని హైదరాబాదులోని ఒక ప్రాంతం. యాకుత్‌పురా (శాసనసభ నియోజికవర్గం) పరిధిలో ఉన్న మాదన్నపేట మార్కెట్ నగరంలో ప్రముఖ మార్కెట్లలో ఒకటిగా ఉంది.
మాదన్నపేటలో గృహావసరాలకు కావలసిన అన్ని వస్తువలు దుకాణాలు ఉన్నాయి. హైదరాబాదు నగరంలోని ప్రముఖ కూరగాయల మార్కెట్లలో ఒకటైన మాదన్నపేట మార్కెట్ ఈ ప్రాంతంలోనే ఉంది. అంతేకాకుండా, కూరగాయల మార్కెట్ కు సమీపంలోనే చేపల మార్కెట్ కూడా ఉంది.
తెలంగాణ రాష్ట్ర రోడ్డు రవాణా సంస్థ మాదన్నపేట నుండి నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో యాకుత్‌పురా రైల్వే స్టేషను ఉంది.
గూడూరు శేషారెడ్డి
గూడూరు శేషురెడ్డి గా పేరుగాంచిన ఒక దేశభక్తుడు. ఈయన 1921 సహాయ నిరాకరణ ఉద్యమంలోను, ఉప్పు సత్యాగ్రహంలోను రెండు పర్యాయాలు కారాగార శిక్ష అనుభవించాడు. వస్తాదుగా బలప్రదర్శనలు చేస్తూ, జాతీయోద్యమంలో పాల్గొన్నాడు. ఊరు గూడూరు కనుక, జైలు సహచరులకు గూడూరు శేషురెడ్డిగా గుర్తుండి పోయాడు. 1921 సహాయ నిరాకరణోద్యమంలో నెల్లూరు జిల్లా ఉద్యమ నాయకులతోపాటు, రాయవేలూరులో కారాగారశిక్ష అనుభవించాడు. అప్పటికి ఇంకా ABC క్లాసులు ఏర్పడలేదు. శేషారెడ్డి సామాన్య ఖైదీలతో పాటు శిక్ష అనుభవించాడు.
రాయ వేలూరు జైల్లో ఖైదీలు తమ హక్కులకోసం సమ్మె చేసారు. శేషారెడ్డి సమ్మెకు నాయకత్వం వహించి అమానుషంగా వార్డర్ల చేతుల్లో దెబ్బలు తిని, స్పృహ కోల్పోయాడు. అందరూ అతడు మరణించాడని భావించారు కానీ అతడు బ్రతికాడు. ఈ ఉదంతాన్ని, శేషారెడ్డి అసాధారణ సాహసాన్ని, సహ ఖైదీ పిల్లుట్ల హనుమంతరావు "త్యాగమే ఊపిరిగా బాధలే బాటలుగా.." పుస్తకంలో వర్ణించాడు. రాజాజీ జైలు జీవిత అనుభవాల్లో కూడా శేషారెడ్డి జైల్లో చేసిన సాహసాలను, ప్రదర్శించిన త్యాగాన్ని ప్రస్తుతించాడు. మద్యపాన వ్యతిరేకంగా గూడురులో జరిగిన ఉద్యమానికి శేషురెడ్డి నాయకత్వం వహించాడు. అతని యువబృందాన్ని చుస్తే తాగుబోతులు గడగడ వణికేవారు.1 926లో కారును నిలువరించే బలప్రదర్శన చేస్తూ, డ్రైవర్ అజాగ్రత్తవల్ల శేషారెడ్డి కాలు చక్రం కింద పడి నలిగిపోయింది. మద్రాసులో చికిత్స జరిగినా, కృత్రిమ పాదం ఏర్పాటు చేసినా ఆయన మాములుగా నడవలేక పోయాడు.
శేషారెడ్డి నెల్లూరు వెంకట్రామానాయుడు అనుచరుడు. పొణకా కనకమ్మకు వెంకటగిరి జమీందారుతో ఏర్పడిన వివాదంలో రామానాయుడు, శేషారెడ్డి వెంకటగిరిలో ఉండి మధ్యవర్తిత్వానికి ప్రయత్నించారు. ఈ సమయంలో జమీందారుతో స్నేహం ఏర్పడింది. శేషారెడ్డికి రైతు ఉద్యమ నాయకులతో విభేదాలుఏర్పడినపుడు, జమీన్ దారు ఇచ్చిన ఆర్ధిక సహకారంతో "స్వతంత్ర రైతు" అనే వారపత్రికను కొద్దికాలం నిర్వహించాడు. పత్రిక శేషారేడ్డిదని పేరెగానీ అంతా రాజాగారి కనుసన్నలలోనే సాగింది. పదేళ్ళు జాతీయోద్యమంలో సంపాదించిన మంచిపేరును ఒక్క అనాలోచిత చర్యతో పోగొట్టుకొని అప్రతిష్ట మూటకట్టుకోన్నాడని మరుపూరు కోదండరామరెడ్డి అన్నాడు. ఇదే అతని బలహీనత.
రెందోప్రపంచ యుద్ధాన్ని ప్రజాయుద్ధంగా భావించి Quite India ఉద్యమానికి శేషారెడ్డి దూరంగా ఉన్నాడు. గూడూరు తాలుకాలో జాతీయొద్యమంలో జైలుకు వెళ్ళిన వారి పేర్లన్నీ ఒక గ్రానైట్ రాయి మీద చెక్కించి గూడూరు z.p హైస్కూల్ ఆవరణలో ఆవిష్కరించారు గాని, అందులో శేషారెడ్డి పేరులేదు. శేషారెడ్డి నిజంగానే దురద్రుష్టవంతుడు. స్వతంత్ర భారత దేశాన్ని చూడడానికి ఆతను లేడు. శేషారెడ్డి 1943 జనవరి 7న రాచపుండు((carbuncle)తో చనిపోయాడు.
శేషారెడ్డి జాతీయోద్యమంలో, జమీందారి రైతు పోరాటంలో నిర్వహించిన పాత్ర అక్కడక్కడ, పత్రికల్లో, చరిత్ర పుస్తకాల్లో విడివిడిగా గోచరిస్తుంది.
శేషారెడ్డి రెండోసారి, ఉప్పుసత్యాగ్రహంలో జైలు శిక్ష అనుభవించాడు. "Imprisoned for participating in non co operation movement. Also convicted for civil disobedience movement in 1930" అని మాత్రమే ఆంధ్ర ప్రదేశ్ ప్రభుత్వం ప్రచురించిన గ్రంథంలో ఉంది.
1.పార్ధసారధి అయ్యంగారు "కాంగ్రెస్ సేవ"
2.డాక్టర్ కాళిదాసు పురుషోత్తం "పెన్నముచ్చట్లు"
3.గుద్దేటి వీరసుబ్రహ్మణ్యం,"సత్యాగ్రహ సమరచరిత్ర"
4. జమియిన్ రయితు వారపత్రిక, ఇతర నెల్లూరు పత్రికలు
5.స్వతంత్ర రయితు, సంపాదకుడు :దేశిరెడ్డి శేషారెడ్డి
6. మందాకిని, వారపత్రిక, సంపాదకుడు; మరుపూరు కోదండరామిరెడ్డి
7.ఆంద్ర పత్రిక సంపుటాలు.
8. కుటుంబ సభ్యులనుంచి సేకరించిన మౌఖికచరిత్ర
9.స్వర్ణ వేమయ్య (అముద్రిత) ఆత్మకథ
10. రాజాజీ జైలు జీవితానుభవాలు
11. పొనక కనకమ్మ స్వీయచరిత్ర "కనకపుష్యరాగం"
12.షేక్.రసూల్ అహమద్ గారి పత్రికల వ్యాసాలు
బిజోర్న్ స్టెన్‌వర్స్
బిజోర్న్ స్టెన్‌వర్స్ (1972 మే 25 న ఆర్న్‌హెం లో జన్మించారు) ఐ కేర్ ఫౌండేషన్ సి.ఇ.ఓ గా ఉన్నారు.[1][2] 2017 నుండి అతడు ఫాండ్స్ డీ డొటేషన్ డీ l’ICOM (మ్యూజియముల అంతర్జాతీయ మండలి) కు కూడా పని చేస్తున్నారు.[3][4][5][6][7][8][9] అతడు, తాను స్థాపించిన అఫిషియల్ మ్యూజియమ్స్ ఆఫ్ ఆం‌స్టర్‌డామ్ (2013-2016) అనే ఫౌండేషన్ కు కూడా డైరెక్టరుగా ఉండినారు.[10] బిజోర్న్, డచ్ నుండి రష్యన్ ప్రెసిడెన్షియల్ అకాడమీ ఆఫ్ నేషనల్ ఎకానమీ అండ్ పబ్లిక్ యొక్క మంత్రుల కొరకు ప్రెసిడెన్షియల్ కార్యక్రమంలో ఏకైక డచ్ పార్టిసిపెంటుగా ఉన్నారు. 
పరిపాలన.[11]
2014 లో స్టెన్‌వర్స్ రోస్తోవ్ క్రెమ్లిన్ మ్యూజియం అకాడమీ,[12][13][14] ని, 2015 లో ఆం‌స్టర్‌డామ్ మ్యూజియం అకాడమీని, [15][16][17][18][19] 2017 లో అరుబా మ్యూజియం అకాడమీని,[20][21][22][23][24] అల్తాయ్ మ్యూజియం అకాడమీని[25][26][27][28] మరియు మ్యూజియం సిబ్బంది శిక్షణల కొరకు రష్యన్ జూ అకాడమీని [29][30][31][32][33] స్థాపించారు . అతడు బోర్డు యొక్క అనేక హోదాలను కలిగియున్నారు; పీపుల్స్ యూనివర్సిటీ ఆఫ్ ఆం‌స్టర్‌డామ్,[34] అధ్యక్షులుగా, డైమండ్ మ్యూజియం ఆం‌స్టర్‌డామ్,[35] అధ్యక్షులుగా, ఐకోమ్ (ICOM) ఇంటర్నేషనల్ కమిటీ ఎం.పి.ఆర్ అధ్యక్షులుగా, ,[36] బైబ్లియోనెఫ్ ఇంటర్నేషనల్ అధ్యక్షులుగా, ఆం‌స్టర్‌డామ్ లైట్ ఫెస్టివల్ అధ్యక్షులుగా,[37] మరియు ప్రపంచ వారసత్వ స్థలము బ్రెస్ట్ ఫోర్ట్రెస్[38] యొక్క ట్రస్టీగా ఉన్నారు. అతడు ఆర్ట్ చరిత్ర, మార్కెటింగ్ మరియు కమ్యూనికేషన్లలో వివిధ డిగ్రీలను పొంది ఉన్నారు.
స్టెన్‌వర్స్ ప్రముఖ గాయని తమారా హోక్‌వాటర్ ని వివాహం చేసుకున్నారు.
ఐ కేర్ ఫౌండేషన్
ఐ కేర్ ఫౌండేషన్ (ECF) అనేది ఒక అంతర్జాతీయ ధార్మిక సంస్థ. ఇది ఆసియా మరియు ఆఫ్రికా లోని 20 కి పైగా దేశాలలో చురుగ్గా పని చేస్తోంది
ఐ కేర్ వరల్డ్ వైడ్ మరియు మెకాంగ్ నేత్ర వైద్యులు 2008 లో దళాలలో చేరినప్పుడు ఐ కేర్ ఫౌండేషన్ (ECF) స్థాపించబడింది.  ఈ రెండు సంస్థలు ఒకే ఉద్దేశ్యముతో ఒకే ఆశయముతో కలిసి పని చేయడంతో ప్రస్తుత ఫౌండేషన్ 
మరింత సమర్థవంతము మరియు ప్రభావవంతముగా నిరూపణ అయింది.
ఐ కేర్ వరల్డ్ వైడ్ (1984) ఒక డచ్ నేత్రవైద్య నిపుణుడిచే స్థాపించబడింది. అధిక సంఖ్యలో వ్యక్తులు అంధత్వముతో బాధపడుతూ ఉండడం చూసి చలించిపోయిన తడు ఆ అంధత్వమును బాగు చేయవచ్చు లేదా నివారణ సైతమూ సాధ్యమనే తలంపుతో అతడు ఈ సంస్థను స్థాపించాడు. మెకాంగ్ ఐ డాక్టర్స్ (1993) అనే సంస్థను, ఒక డచ్ బయోకెమిస్టు కంటి పరిశోధన నిర్వహించడం కోసం థాయిలాండ్ వెళ్ళి వచ్చిన తర్వాత స్థాపించాడు
ఐ కేర్ ఫౌండేషన్ తన కార్యాలయాలు మరియు ఆసుపత్రులను హిమాలయన్ ప్రాంతము (నేపాల్), ఆగ్నేయాసియాలో కలిగి ఉంది, ఆ దేశాలు: (వియత్నాం[7], కంబోడియా, [laos]ల్లావోస్) మరియు ఆఫ్రికా (టాంజానియా).
రోజాభారతి
రోజాభారతి తెలుగు సినిమా, టెలివిజన్ నటి. మొగలిరేకులు, పక్కింటి అమ్మాయి వంటి సీరియళ్ళలో నటించిన రోజాభారతి, బటర్‌ ఫ్లైస్‌ సినిమాలో కథానాయికగా నటించింది.
రోజాభారతి 1989, అక్టోబర్ 6న రాజమండ్రిలో జన్మించింది.
తెలివిజన్ రంగంలో నటిగా గుర్తింపు పొందిన రోజాభారతి సీరియళ్ళలో నటిస్తూనే జెమిని టీవిలో వివాహబంధం, బుల్లితెర మహారాణి, జీ తెలుగులో బిందాస్, ఈటీవిలో సఖి వంటి కార్యక్రమాలకు వ్యాఖ్యాతగా చేసింది.
620 ఫిల్మ్
620 ఫిల్మ్ (ఆంగ్లం: 620 film) ఒక మీడియం ఫార్మాట్ ఫిల్మ్. 120 ఫిల్మ్ కు వాడే ఊచ కంటే 620 ఫిలిం కు వాడే ఊచ సన్నదిగా ఉంటుంది.
1932 లో కొడాక్ 120 ఫిలిం కు ప్రత్యామ్నాయంగా 620 ఫిలిం ను విడుదల చేసింది. తమ క్రొత్త ఫిలిం ఫార్మాట్ ను విస్తరించటానికై కొడాక్ 120 ఫిలిం ను, అవి వినియోగించే కెమెరాలను, తయారు చేయటం నిలిపివేసింది.
620 ఫిలిం ను ఫోటోగ్రఫర్లకు చేయటానికి కొడాక్ ఎంత ప్రయత్నించినను వినియోగదారుల నుండి ఆశించినంత ఔత్సుకత కనబడలేదు. 1960 నాటికి 620 ఫిలిం కెమెరాలు కనుమరుగవటం మొదలైంది. ఫిలిం నాణ్యతా ప్రమాణాలు పెరగటం, సరిక్రొత్త 135 ఫిల్మ్ తయారీ కావటం, ఫోటోగ్రఫర్లకు ఈ ఫార్మాట్ దగ్గర కావటం తో 1995 లో కొడాక్ దీని తయారీని ఆపివేసింది.
220 ఫిల్మ్
220 ఫిలిం (ఆంగ్లం: 220 film) ఒక మీడియం ఫార్మాట్ ఫిలిం. 120 ఫిలిం యొక్క పొడవు రెట్టింపు చేసినందుకు దీనికి ఆ పేరు వచ్చింది .
220 ఫిలిం 1965 మొట్టమొదట విడుదల చేయబడింది.
ది సేల్స్‌మన్ (సినిమా)
ది సేల్స్‌మన్ 2016లో విడుదలైన ఇరాన్ చలనచిత్రం. అస్ఘర్‌ ఫర్హాదీ రచన మరియు దర్శకత్వం వహించిన ఈ చిత్రం తారాహేయిలో అలిడోయోస్టీ మరియు షాహబ్‌ హోస్సేని నటించారు. ఈచిత్రం ఉత్తమ నటుడు (షాహబ్‌ హోస్సేని), ఉత్తమ స్క్రీన్‌ప్లే (అస్ఘర్‌ ఫర్హాది) విభాగాల్లో కేన్స్‌ అవార్డును మరియు ఉత్తమ విదేశీ చిత్రంగా ఆస్కార్ ను అందుకుంది.
భారత వైమానిక దళ దినోత్సవం
భారత వైమానిక దళ దినోత్సవం ప్రతి సంవత్సరం అక్టోబర్ 8న నిర్వహించబడుతుంది. భారతీయ వైమానిక దళం (ఇండియన్ ఎయిర్ ఫోర్స్) 1932, అక్టోబరు 8వ తేదీన స్థాపించబడి ప్రపంచంలోనే నాలుగో అతిపెద్ద వైమానిక దళంగా పేరుపొందింది. అంతటి శక్తివంతమైన వైమానిక దళం యొక్క సేవలను గుర్తిస్తూ ప్రతిఏటా అక్టోబర్‌ 8న భారత వైమానిక దళ దినోత్సవం నిర్వహించడం జరుగుతుంది.
1932, అక్టోబర్‌ 8న ఏర్పడిన భారత వైమానిక దళం బ్రిటీష్ తరపున రెండవ ప్రపంచ యుద్ధంలో పాల్గొన్నది. దానికి గుర్తుగా 1945లో రాయల్‌ భారత వైమానిక దళంగా మార్చబడింది.1950లో గణతంత్ర దేశంగా ఆవిర్భవించిన తరువాత భారత వైమానిక దళంగా రూపాంతరం చెందింది. 1933 ఏప్రిల్ 1న భారత వైమానిక దళానికి తొలి ఎయిర్‌క్రాఫ్ట్‌ వచ్చింది. తొలినాళ్ళలో కేవలం ఐదు మంది పైలట్స్, ఒక ఆర్‌ఏఎఫ్‌ మాత్రమే ఉండేవారు.
1.70 లక్షల మంది సిబ్బందితో, 1300 విమానాలతో భారత వైమానిక దళం ప్రపంచంలోనే నాలుగవ పెద్ద వైమానిక దళంగా ప్రసిద్ధి పొందింది.
నిండుపున్నమి పండువెన్నెలలో
ఈ ప్రసిద్ధమైన లలితగీతాన్ని డా. దాశరథి కృష్ణమాచార్య రచించారు. రావు బాలసరస్వతీ దేవి గానం చేసిన ఈ పాట ఆకాశవాణిలో వినిపిస్తూ ఉండేది. నిండుపున్నమి పండువెన్నెలలో
నిను చేరగా నేనెటుల రాగలనో!
మారేడుపల్లి మండలం (హైదరాబాదు జిల్లా)
మారేడుపల్లి మండలం, తెలంగాణ రాష్ట్రం, హైదరాబాదు జిల్లాకు చెందిన మండలం. సికింద్రాబాదుకి సమీపంలో ఉన్న ఈ ప్రాంతం ఈస్ట్ మారేడుపల్లి, వెస్ట్ మారేడుపల్లిగా విభజించబడివుంది. ఈ మండలంలో 3 రెవెన్యూ గ్రామాలు ఉన్నాయి. ఇది సికిందరాబాద్ రెవెన్యూ డివిజను పరిధిలో ఉంది. ఈ మండలం మొత్తం ప్రాంతం గ్రేటర్ హైదరాబాద్ మునిసిపల్ కార్పొరేషన్ పరిధిలోకి వస్తుంది.
తెలంగాణ రాష్ట్ర రోడ్డు రవాణా సంస్థకు చెందిన వాహనాలు హైదరాబాదు నగరంలోని అనేక ప్రాంతాలకు మారేడుపల్లిని కలుపుతున్నాయి. నగరంలో ప్రయాణించటానికి అందుబాటులో ఎం.ఎం.టి.యస్. రైలు స్టేషన్, సికింద్రాబాద్, దూర ప్రాంతాలకు ప్రయాణించటానికి సమీప రైల్వే స్టేషన్ సికింద్రాబాదులో ఉన్నాయి. సమీపంలోని పరేడ్ గ్రౌండ్ వద్ద మెట్రో స్టేషన్ స్టేషన ఉంది. ఇది సికిందరాబాద్, హైదరాబాద్ జంట నగరాలను కలుపు రవాణా మార్గాల కలయిక.
పసుపు కొమ్ము నూనె
పసుపు కొమ్ము నూనే" లేదా పసుపు నూనె "'ఒక ఆవశ్యక నూనె.పసుపు కొమ్ము నూనె ఒక సుగంధ తైలం.పసుపు నూనె ఓషధీ గుణాలు కల్గివున్నది.పసుపును అనాదిగా భారత దేశంలో వంటల్లో, దేశీయ వైద్యంలో మరియు ఆయుర్వేద వైద్యంలో వాడుతున్నారు. పసుపును భారతీయులు శుభప్రదంగా భావిస్తారు.గడపలకు పసుపు పూస్తారు. వ్రతాల్లో, పూజల్లో మొదట గణపతిని పసుపుతో చేసి పూజను ప్రారంభిస్తారు.ముత్తైదువులకు,స్త్రీలకు పాదాలకు పసుపును నోముల సమ్యంలో.శుభకార్యాలలో పూస్తారు.పూజల్లో పసుపు మరియు కుంకుమ వాడటం పరిపాటి.పసుపును ఆహారంలో,జౌళీ మిల్లులల్లో,మరియు ఓషధ మందుల తయారీలో ఉపయోగిస్తారు.పసుపు రంగునిచ్చు పదార్థం.ఇంతటి విశిష్టత వున్న పసుపు కొమ్ముల నుండి తీసిన నూనె కూడా విశిష్టమైనదే,యాంటి బయాటిక్ మరియు యాంటి బాక్టిరియా గుణాలు పసుపు నూనెలో వున్నవి.
పసుపు మొక్క జింజీబేరెసియా కుటుంబానికి చెందిన మొక్క. పసుపు కొమ్ము అనేది నిజానికి భూమిలో అడ్డంగా లావుగా పెరిగే వేరు.ఇలా అడ్డంగా పెరిగే వేరును ఆంగ్లంలో రైజోమ్ అంటారు.పసుపును ఆంగ్లంలో టర్మెరిక్ అంటారు.పసుపు వృక్షశాస్త్ర పేరు కుర్కుమా లొంగా(Curcuma longa [Linn]).పసుపు మొక్క చూచుతకు అల్లం మొక్కవలె వుండును,ఆకులు పచ్చగా పొడవుగా వుండును.
పసుపు క్యాన్సరు నిరోధక గుణాలు మెండుగా కల్గి వున్నది.పసుపులో వున్న రసాయనాల్లో 20 వరకు యాంటి బైయోటిక్ ,14 క్యాన్సరు నిరోధక,12 కంతుల నివారణ,12 కండరాల నొప్పులనివారణ గుణాలు కల్గి వున్నవి.పసుపు లా పసుపు కొమ్ము నూనె కూడా యాంటీ అలర్జీకి గుణాలు,సూక్ష్మ క్రీముల/బాక్టీరియా నిరోధక,యాంటీ మైక్రో బియాల్ గుణాలు,శిలీంధ్రనాశక(యాంటి ఫంగల్)మరియు పరాన్న జీవుల నాశక గుణం,యాంటి వైరల్ మరియు యాంటి వార్మ్(anti-worm)గుణాలు కల్గి వున్నది.
నీటి ఆవిరి స్వేదన క్రియ /స్టీము డిస్టీలేసను పద్ధతి ద్వారా సంగ్రహించిన దిగుబడి 0.46% మరియు రంగు పదార్థం 0.16% దిగుబడి వచ్చును.ఆర్గానిక్ సాల్వెంట్ లను ఉపయోగించి40 °C వద్ద 6 గంటలు నూనె సంగ్రహణ చేసిన దిగుబడి 5.49 wt % వరకు వచ్చినది.((Foust, A. S.; Wenzel, L. A.; Clump, C. W.; Maus, L.; Andersen, L. B. Princípios das Operações Unitárias; Editora Guanabara Dois S.A.:  Rio de Janeiro, Brazil, 1982)).ఆకులనుండి కూడా నూనెను సంగ్రహిస్తారు.
పసుపు ఆకులు,పూలు ,మరియు రైజోమ్/వేరుల నూనెను స్టిము డిస్తిలేసను మరియు సాల్వెంట్ సంగ్రహణ పద్ధతుల్లో సంగ్రహించి, ప్రయోగశాలలో గ్యాస్ క్రోమోటోగ్రఫీ ద్వారా విశ్లేషించి చూడగా పూలనుండి సంగ్రహించిన నూనెలో p-సైమేన్-8-ఒల్ రసాయనం 26.0%,ఆకుల నూనెలో ఆల్ఫా–పెల్లాండ్రేన్ 32.6%, వేర్ల నుండి తీసిన నూనెలో ఆర్-టర్మేరోన్ 31.0 నుండి 46.8% వరకు వున్నట్లు గుర్తించారు.
పసుపు నూనె ప్రధానంగా కర్కమిన్, జింజీబెరిన్, కీటోన్, పెల్లాండ్రన్,లిమోనెన్, ఆరోమాటిక్ టర్మేరోన్, ఆల్ఫా టర్మేరోన్, బీటా టర్మేరోన్ మరియు 1,8-సినేఓల్ లను కల్గి వున్నది.
పసుపు కొమ్ము లేదా వేరులో 0.36%,ఆకుల్లో 0.56% వరకు నూనె వున్నది. పసుపు కొమ్ము నూనెలో దాదాపు 95.2% వరకు 73 రకాల రసాయన పదార్థాలను గుర్తించారు.వాటిలో ప్రధానమైన ఆరోమాటిక్ టర్మెరోన్ 31.7%,ఆల్ఫా టర్మెరోన్ 12.9%.బీటా టర్మెరోన్ 12.0%,(Z)బీటా ఓసీమేన్ 5.5%వుండగా ఆకుల నుండి తీసిన నూనెలో 75 రకాల రసాయనాలు 77.5% వుండగా అందులో ప్రధానమైనవి ఆల్ఫా పిల్లాన్డ్రెన్ 9.1%,టెర్పినోలెన్ 8.8%,1.8-సినోల్ 7.3%,ఆన్డెకోనెల్ 7.1$ మరియు p-సైమేనేన్ 5.5% వుండగా మిగిలినవి తక్కువ శాతం లో వున్నవి.
నూనె సంగ్రహణ సమాన్ని బట్టి నూనెలోని ని రసయనాల్లో 10 ప్రధానమైన రసాయనాల పరిమాణాన్ని దిగువ పట్టికలో ఇవ్వడమైనది.
నూనెలోని సెస్క్యూటెర్పినోయిడ్లు(ఆరోమాటిక్ టర్మేరోన్, ఆల్ఫా,బీటా టర్మేరోన్ ,మరియు ఆల్ఫా అట్లాంటోన్)లు కండరాల నియంత్రణ గుణం కల్గి వున్నందున మూర్ఛ నివారణకు పనిచేయును.
అద్దంకి
అద్దంకి, ఆంధ్ర ప్రదేశ్ రాష్ట్రములోని ప్రకాశం జిల్లాకు చెందిన ఒక పట్టణము మరియు మండల కేంద్రము. పిన్ కోడ్: 523 201., ఎస్.టి.డి. కోడ్ = 08593.
రెడ్డిరాజుల కాలంలో ఇది ప్రఖ్యాతిగాంచిన పట్టణము. గుండ్లకమ్మ నది ఒడ్డున ఉన్న అద్దంకిని 1324లో ప్రోలయ వేమారెడ్డి తన రాజధానిగా చేసుకొని పాలించాడు. పాండురంగడు వేయించిన ప్రముఖమైన అద్దంకి శాసనం ఇక్కడే లభించింది. ప్రోలయవేమారెడ్డి ఆస్థానకవిగా ఉన్న ఎర్రాప్రగడ ఆంధ్రమహాభారతాన్ని ఇక్కడే పూర్తిచేశాడు.
అద్దంకి రెడ్డి రాజుల తొలి రాజధాని. తరువాత వారు తమ రాజధాని కొండవీటికి మార్చారు. తొలి తెలుగు పద్య శాసనము అద్దంకిలోనే వెలుగు చూసినది. తెలుగు ఛందస్సులో మొదటి తరువోజ పద్య శాసనము చారిత్రకముగా చాలా విలువైనది. దీనిని కొమర్రాజు వెంకట లక్ష్మణరావు పరిష్కరించి ప్రకటించారు. ఎర్రాప్రెగడ, తన దివ్య ఘంటముతో మహాభారత కావ్యాన్ని అద్దంకిలో పూర్తి చేసారు. అద్దంకి, ఆంధ్రమహాభారతాన్ని అసంపూర్ణముగా మిగిలిపోకుండా కాపాడిన నేలగా ప్రాముఖ్యత పొందినది. ఈ పుణ్య భూమిపై మొదలుపెట్టిన ఏ మంచి కార్యమైనా విజయవంతమౌతుందని ఇక్కడి ప్రజల నమ్మకము.
అద్దంకి ప్రకాశం జిల్లాలో ఒక పట్టణం. దీనిని మొదట రెడ్డి రాజులు తమ రాజధానిగా చేసుకొన్నారు. తర్వాత వీరు తమ రాజధానిని అద్దంకి నుండి కొండవీటికి మార్చుకొన్నారు. వీరి కాలంలో 'ఎర్రన'అనే మహా కవి ఉండేవాడు. ఈయన మహా భారతంలో ఒక పర్వాన్నీ పూర్తి చేసినప్పటికి తను పూర్తి చేసానని చెప్పలేదు. తర్వాత తరం వారు ఆయన భాషా శైలిని అర్దం చేసుకొని ఇది కచ్చితంగా ఎర్రన పూర్తి చేసి ఉంటాడని భావించారు. అదే నిజం అయినది. ఈ ఊరిలో ఒక శాశనం లభ్యం అయినది. ఆ శాశనంలో ఈ విధంగా వ్రాసి ఉంది. "అద్దంకిలో 101 గుళ్ళు కాని, 101 బావులు కాని లేవు అని చెప్పేవారు తరువాయి జన్మలో గాడిదగా పుట్టు గాక" అని వ్రాసి ఉంది. అందుకే అద్దంకిని పద్య శాసనానికి పుట్టినిల్లు అంటారు. టంగుటూరి ప్రకాశం పంతులు బాల్యంలో ఇక్కడ చదువుకొన్నారు.
ప్రస్తుతం అద్దంకి మారినప్పటికీ అద్దంకి యొక్క గొప్పతనం చిరస్మనీయం. అద్దంకిలో "గుండ్లకమ్మ" అనే నది ప్రవహిస్తున్నది. ఈ నది ప్రక్కన ఇటుకలను తయారు చేస్తారు.
అద్దంకిలో అద్ద మరియు అంకి అనే ఇద్దరు ప్రేమికులు తమ ప్రేమ కోసం, ప్రాణలను సమర్పించుకొన్నారు. అందుకే ఈ ప్రాంతానికి అద్దంకి అని పేరు వచ్చింది.రాళ్ళపల్లి చెరువు.ఆశుకవితా చక్రవర్తులుగా ప్రఖ్యాతిచెందిన కొప్పరపు సోదర కవులు ఈ మండలంలోని కొప్పరం గ్రామంలో జన్మించారు.
ఇక్కడ రకరకాల పంటలు పండిస్తారు. పొగాకు ఇక్కడ బాగా పండుతుంది.
వ్యవసాయం
శ్రీ దాస భారతీయ జానపద కళా క్షేత్రం:- అద్దంకిపట్టణంలో 2015,డిసెంబరు-20వ తేదీనాడు, ఈ కళాక్షేత్రం ఆవిర్భవించింది. [9]అద్దంకి అసెంబ్లీ నియోజకవర్గం
గ్రామాల గణాంక వివరాల లింకులు.
 గ్రామాల కుటుంబాల గణాంకాలు.
[3] ఈనాడు ప్రకాశం/అద్దంకి; 2014,మే-15; 2వపేజీ.
[4] ఈనాడు ప్రకాశం; 2014,మే-20; 16వపేజీ.
[5] ఈనాడు ప్రకాశం/అద్దంకి; 2015,అక్టోబరు-3; 2వపేజీ.
[6] ఈనాడు ప్రకాశం/అద్దంకి; 2015,అక్టోబరు-15; 1వపేజీ.
[7] ఈనాడు ప్రకాశం/అద్దంకి; 2015,అక్టోబరు-28; 2వపేజీ. 
[8] ఈనాడు ప్రకాశం/అద్దంకి; 2015,నవంబరు-13; 1వపేజీ.
[9] ఈనాడు ప్రకాశం/అద్దంకి; 2016,జనవరి-8; 1వపేజీ. 
[10] ఈనాడు ప్రకాశం/అద్దంకి; 2016,ఫిబ్రవరి-25; 1వపేజీ. 
[11] ఈనాడు ప్రకాశం/అద్దంకి; 2016,ఫిబ్రవరి-29; 2వపేజీ. 
[12] ఈనాడు ప్రకాశం/అద్దంకి; 2016,మార్చి-2; 1వపేజీ.
[13] ఈనాడు ప్రకాశం/అద్దంకి; 2016,మే-21; 1వపేజీ.
[14] ఈనాడు ప్రకాశం/అద్దంకి; 2016,నవంబరు-26; 1వపేజీ.
[15] ఈనాడు ప్రకాశం/అద్దంకి; 2017,ఫిబ్రవరి-24; 3వపేజీ. 
[16] ఈనాడు ప్రకాశం/అద్దంకి; 2017,మార్చి-19; 2వపేజీ.
[17] ఈనాడు ప్రకాశం/అద్దంకి; 2017,జూన్-6; 1వపేజీ. 
[18] ఈనాడు ప్రకాశం/అద్దంకి; 2017,జూన్-16; 3వపేజీ.
ది పియానిస్ట్ (2002 సినిమా)
ది పియానిస్ట్ 2002లో రోమన్ పోలన్స్కి దర్శకత్వంలో విడుదలైన పోలండ్ చలనచిత్రం. పోలిష్-యూదు పియానిస్ట్ మరియు స్వరకర్త వ్లాడిస్లావ్ స్జ్పిల్మాన్ బయోగ్రఫీ 'ది పియానిస్ట్' పుస్తకం ఆధారంగా రోనాల్ హార్వార్డ్ రచించిన ఈ చిత్రంలో అడ్రియన్ బ్రాడీ నటించాడు.
2002లో జరిగిన కేన్స్ ఫిలిం ఫెస్టివల్ లో గోల్డెన్ పామ్ పురస్కారం పొందింది. 75వ ఆస్కార్ అవార్డుల్లో భాగంగా రోమన్ పోలన్స్కి ఉత్తమ దర్శకుడిగా, రోనాల్డ్ హర్వూడ్ బెస్ట్ అడాప్టెడ్ స్క్రీన్ ప్లే, ఆడ్రియన్ బ్రాడీ ఉత్తమ నటుడిగా అవార్డులు అందుకోవడమే కాకుండా ఉత్తమ చిత్రం, ఇతర నాలుగు అవార్డులకు నామినేట్ చేయబడింది.
పూరి-హౌరా శతాబ్ది ఎక్స్‌ప్రెస్
పూరి హౌరా శతాబ్ది ఎక్స్‌ప్రెస్ శతాబ్ది ఎక్స్‌ప్రెస్ వర్గానికి చెందిన  ఎక్స్‌ప్రెస్. తూర్పు తీర రైల్వే జోన్ ల ద్వారా నడుపబడుతున్న ఈ రైలు పశ్చిమ బెంగాల్ రాజధాని లో గల పూరి నుండి హౌరా జంక్షన్ రైల్వే స్టేషను వరకు ప్రయాణిస్తుంది.
పూరి-హౌరా శతాబ్ది ఎక్స్‌ప్రెస్ లో ఒక మొదటి తరగతి ఎ.సి చైర్ కార్,11 రెండవ తరగతి చైర్ కార్ భోగీలు,2 జనరేటర్ల తో కలిపి మొత్తం 14 భోగీలుంటాయి.పాంటెరీకార్ సదుపాయం లేకపోయినప్పటికి ప్రయాణీకులకు ఉపాహారం, ఉదయకాల ఉపాహారం, భోజనాలు, కాఫీ లేదా టీ, ఒక లీటరు నీరు సీసా, క్యాన్‌లో ఉండే జ్యూస్ ఒక గ్లాసు అందిస్తారు.
పూరి-హౌరా శతాబ్ది ఎక్స్‌ప్రెస్ కు సంత్రగచ్చి లోకోషెడ్ ఆధారిత WAP-4 ఎలక్ట్రిక్ లోకోమోటివ్ను ఉపయోగిస్తున్నారు.
'పూరి-హౌరా శతాబ్ది ఎక్స్‌ప్రెస్ ' ప్రతిరోజు ఉదయం 05గంటల 45నిమిషాలకు బయలుదేరి మధ్యాహ్నం 01గంట 40నిమిషాలకు హౌరా జంక్షన్ రైల్వే స్టేషను చేరుతుంది.
తిరుగు ప్రయాణంలో హౌరా జంక్షన్ రైల్వే స్టేషను నుండి మధ్యాహ్నం 02గంటల 25నిమిషాలకు బయలుదేరి రాత్రి 10గంటల 5నిమిషాలకు పూరి చేరుకుంటుంది.
పూరి-హౌరా శతాబ్ది ఎక్స్‌ప్రెస్ 500 కిలో మీటర్ల దూరాన్నీ 07గంటల 55నిమిషాల ప్రయాణ సమయంతో గంటకు 63కిలోమీటర్ల సగటువేగంతో పూర్తి చేస్తుంది.ఇది గంటకు 55 కి.మీ. / గం. పైన నడుస్తుంది కాబట్టి ఇది ఒక సూపర్‌ఫాస్ట్ రైలు మరియు సర్‌చార్జి దీనికి వర్తిస్తుంది.
పూరి-హౌరా శతాబ్ది ఎక్స్‌ప్రెస్ ఒడిషా,పశ్చిమ బెంగాల్ రాష్ట్రాల్లో గల ముఖ్య ప్రాంతాలైన భుబనేశ్వర్,కటక్,జైపూర్ కియోంజర్,ఖరగపూర్ ల మీదుగా ప్రయణిస్తూ హౌరా జంక్షన్ రైల్వే స్టేషను చేరుతుంది.
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ శతాబ్ది ఎక్స్‌ప్రెస్ తరగతికి చెందిన ఎక్స్‌ప్రెస్ రైలు.భారతీయ రైల్వేలు నిర్వహిస్తున్న ఈ రైలు పంజాబ్ రాష్ట్రంలో గల ప్రముఖ పట్టణం అయిన అమృత్‌సర్ నుండి భారతదేశ రాజధాని ఢిల్లీ లో గల న్యూఢిల్లీ రైల్వే స్టేషన్ వరకు ప్రయాణిస్తుంది.
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ ఢిల్లీ, హర్యానా, పంజాబ్ రాష్ట్రాల్లో ప్రయాణిస్తూ అంబాలా,లుధియానా,జలంధర్,బియాస్ ల గుండా ప్రయాణిస్తూ న్యూఢిల్లీ రైల్వే స్టేషన్ చేరుతుంది.
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ లో ఒక మొదటి తరగతి ఎ.సి భోగీ,ఒక అనుభుతి ఎ.సి భోగి,14 ఎ.సి రెండవ తరగతి ఎ.సి భోగీలు,2 జనరేటర్ల తో కలిపి మొత్తం 18 భోగీలుంటాయి.
పాంట్రీకార్ సదుపాయం లేకపోయినప్పటికి ప్రయాణీకులకు ఉపాహారం, ఉదయకాల ఉపాహారం, భోజనాలు, కాఫీ లేదా టీ, ఒక లీటరు నీరు సీసా, క్యాన్‌లో ఉండే జ్యూస్ ఒక గ్లాసు అందిస్తారు.
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ ఉదయం 4గంటల 55నిమిషాలకు అమృత్‌సర్ లో 12014 నెంబరుతో బయలుదేరి బియాస్,జలంధర్,లుధియానా,అంబాలా ల మీదుగా ప్రయాణిస్తూ ఉదయం 11గంటలకు న్యూఢిల్లీ రైల్వే స్టేషన్ చేరుతుంది.
తిరుగు ప్రయాణంలో న్యూఢిల్లీ రైల్వే స్టేషన్ లో సాయంత్రం 4గంటల 30నిమిషాలుకు 12013 నెంబతుతో బయలుదేరి రాత్రి 10గంటల 30నిమిషాలకు అమృత్‌సర్ చేరుతుంది.
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ కు ఘజియాబాద్ లోకోషెడ్ అధారిత WAP-7/WAP-5 ఎలక్ట్రిక్ లోకోమోటివ్ను ఉపయోగిస్తున్నారు.
ఫిలిం గ్రెయిన్
ఫిలిం గ్రెయిన్ (ఆంగ్లం: ) ఫిలిం ఫోటోగ్రఫీ లో కనబడే అవాంఛిత లక్షణం. ఫిలిం లో ఉండే సిల్వర్ కాంపొనెంట్ ల వలన ఇది ఏర్పడుతుంది. ఫిలిం గ్రెయిన ఏర్పడితే ఫోటోపై సన్నని నూక పోసినట్లు మసకగా కనబడుతుంది. పాత తరం ఫోటోగ్రఫీ లో దీనిని ఫిలిం యొక్క అవలక్షణం గా పరిగణించి, ఫోటోలలో ఇది రాకుండా ఉండటానికి పలు ప్రయత్నాలు చేసేవారు. కానీ ఫిలిం విప్లవం వచ్చిన తర్వాత ఇది ఎలా వస్తుందో తెలుసుకొని ఫిలిం ప్రేమికులు దీనిని అదే పనిగా తమ ఫిలిం ఫోటోలపై రప్పించటం మొదలు పెట్టారు. దీనిని ఫిలిం యొక్క కళాత్మక లక్షణంగా పరిగణించటం మొదలు పెట్టారు.పై కారణాల వలన సిల్వర్ కాంపొనెంట్ లు అతిగా రసాయనిక చర్యకు గురి అయ్యి ఫోటోల పై గ్రెయిన్ కనబడుతుంది.
భారతదేశంలో స్త్రీవాదం
భారతీయ మహిళలకు సమాన అవకాశాలు, సాంఘిక, ఆర్థిక, రాజకీయ హక్కులు స్థాపించడం, నిర్వచించడం, రక్షించడం అనేవి లక్ష్యాలుగా కలిగిన ఉద్యమాలన్నిటినీ కలిపి భారతదేశంలో స్త్రీవాదం అని చెప్పుకోవచ్చు. భారతీయ సమాజంలో మహిళా హక్కుల కోసం జరుగుతున్న ప్రయత్నం ఇది.ప్రపంచ వ్యాప్తంగా ఉన్న స్త్రీవాద ఉద్యమాల్లాగానే భారతేదశంలోని స్త్రీవాద ఉద్యమం కూడా లింగ సమానత్వాన్ని కోరుతుంది. ఈ లింగ సమానత్వం అనేదాంట్లో సమాన వేతనాలు అందుకునే హక్కు, విద్య, వైద్యం వంటివి పురుషులతో సమానంగా పొందే హక్కు, సమానమైన రాజకీయ హక్కులు వంటివి ఉన్నాయి. Indian feminists also have fought against culture-specific issues within India's patriarchal society, such as inheritance laws and the practice of widow immolation known as Sati.
రూమ్ (2015 సినిమా)
రూమ్ లెని అబ్రహంసన్ దర్శకత్వంలో 2015లో విడుదలైన ఇంగ్లీష్ చలనచిత్రం. ఎమ్మా డోనోగ్చే రాసిన రూమ్ అనే నవల ఆధారంగా రూపొందించబడిన ఈ చిత్రం 2015 సంవత్సరపు ఉత్తమ చిత్రాలలో ఒకటిగా పేర్కొనబడింది.
ఏడు సంవత్సరాలపాటు బంధీగా ఉంచబడిన బ్రీ లార్సన్ కు నిర్బంధంలోనే కుమారుడు (జాకబ్ ట్రెంబ్లే) జన్మిస్తాడు. వారూ అక్కడనుండి తప్పించుకోవడం ద్వారా ఆ బాలుడు, తాను పుట్టిన ఐదేళ్ళ తరువాత మొదటిసారి బాహ్య ప్రపంచాన్ని చూస్తాడు. ఈ చిత్రంలో జోన్ అలెన్, సీన్ బ్రిడ్జర్స్, మరియు విలియమ్ హెచ్. మాకీ నటించారు.
88వ అకాడమీ అవార్డులలో ఉత్తమ నటి అవార్డును గెలుపొందడంతోపాటు నాలుగు కేటగిరీల్లో నామినేషన్లు పొందింది. అంతేకాకుండా తొమ్మిది కెనడియన్ స్క్రీన్ అవార్డులు, బెస్ట్ మోషన్ పిక్చర్, మరియు ఏడు ఐరిష్ ఫిల్మ్ & టెలివిజన్ అవార్డ్స్, ఉత్తమ సినిమా అవార్డులు అందుకుంది. లార్సన్ ఉత్తమ నటిగా BAFTAను కూడా గెలుచుకుంది.
పాటిబండ్ల చంద్రశేఖరరావు
పాటిబండ్ల చంద్రశేఖరరావు భారతదేశ న్యాయకోవిదుడు. అతను పద్మభూషణ్ పురస్కార గ్రహీత.
అతను 1936 ఏప్రిల్ 22న కృష్ణా జిల్లా కు చెందిన వీరులపాడు లో జన్మించాడు. మద్రాసు విశ్వవిద్యాలయం నుండి న్యాయశాస్త్రంలో మాస్టర్స్ డిగ్రీని, పి.హెచ్.డి ని చేసాడు. హైదరాబాదులోని నల్సార్ విశ్వవిద్యాలయం నుండి ఎల్.ఎల్.డి పట్టాను పొందాడు. భారత మాజీ దౌత్యవేత్త వి. కె. కృష్ణ మేనన్ 1959లో ప్రారంభించిన "ఇండియన్ సొసైటీ ఫర్ ఇంటర్నేషనల్ లా" అనే సంస్థకు పరిశోధకునిగా తన జీవితాన్ని ప్రారంభించాడు. అక్కడ 1963 నుండి 1967వరకు తన సేవలనందించాడు. అదే సంస్థలో 1999 నుండి 2000 వరకు అధ్యక్షునిగా పనిచేసాడు. 1967లో భారతదేశ విదేశీ వ్యవహారాల శాఖలో చేరాడు. ఆ తరువాత న్యాయ మంత్రిత్వ శాఖకు బదిలీ కాబడి దానికి కార్యదర్శిగా తన సేవలనందించాడు. దేశం తరపున దాదాపు 18 సంవత్సరాల పాటు సముద్ర న్యాయవివాదాల ట్రిబ్యునల్‌లో సేవలందించిన ఏకైక వ్యక్తిగా గుర్తింపు పొందాడు. 1972లో అతను ఐక్యరాజ్య సమితిలో భారత శాశ్వత విభాగంలో న్యాయ సలహాదారునిగా నియమితులయ్యాడు. తదనంతరం కేంద్ర న్యాయ మంత్రిత్వ శాఖలో అనేక హోదాలు నిర్వర్తించాడు. 1995-96లో న్యూఢిల్లీలో ప్రత్యామ్నాయ వివాద పరిష్కార కేంద్రానికి సెక్రటరీ జనరల్‌గా నియమితులైన గౌరవం కూడా పొందాడు. 1996లో ఆయన నేతృత్వంలోనే ఆర్బిట్రేషన్‌- కన్సీలియేషన్‌ చట్టం రూపుదాల్చింది. హాంబర్గ్‌లోని అంతర్జాతీయ సముద్ర జలవివాదాల పరిష్కార ట్రిబ్యునల్‌ న్యాయమూర్తిగా పనిచేశాడు. భారతదేశంలో ముగ్గురు ప్రధాన మంత్రుల వద్ద అతను పనిచేశాడు. 1996 అక్టోబరు 1 నుంచి సముద్ర చట్టాల ట్రిబ్యునల్‌లో జడ్జిగా పనిచేస్తున్నాడు. అతను చేసిన విశిష్ట సేవలకు గుర్తింపుగా కేంద్రప్రభుత్వం 2012లో పద్మభూషణ్‌ పురస్కారాన్ని ప్రదానం చేసింది. రాజ్యాంగంతో పాటు మధ్యవర్తిత్వ చట్టాలపై ఆరు పుస్తకాలు కూడా రాశాడు. ఇటలీ, చైనా మధ్య సముద్ర జలాలపై వివాదం జరిగితే మధ్యవర్తిత్వం నడపడం ద్వారా ఆ వివాదాన్ని పరిష్కరించాడు.
అతను విశాఖపట్నంలోణి దామోదరం సంజీవయ్య జాతీయ న్యాయ విశ్వవిద్యాలయంలో విజిటింగ్ ప్రొఫెసర్ గా తన సేవలనందించాడు.
అతను హైదరాబాదులో అక్టోబరు 11 2018న మరణించాడు. అతనికి నలుగురు కుమార్తెలు.
జి. డి. అగర్వాల్
జి. డి. అగర్వాల్ (1932 జూలై 20 - 2018 అక్టోబరు 11) స్వామి సనంద్, స్వామి జ్ఞాన స్వరూప్ సదానంద్ గా సుపరిచితుడు. అతను భారతదేశ పర్యావరణ సాంకేతిక నిపుణుడు, ఆధ్యాత్మికవేత్త, ప్రొఫెసర్, యోగి, పర్యావరణ ఉద్యమకారుడు. కాన్పూర్‌ ఐఐటీ మాజీ ప్రొఫెసర్‌. అతను 1905లో మదన్ మోహన్ మాలవ్యాచే స్థాపించబడిన ప్రభుత్వేతర సంస్థ శ్రీ గంగా మహాసభకు పోషకునిగా ఉన్నాడు.
అతను గంగానది ప్రక్షాళనకు తన జీవితాన్ని అంకితం చేశాడు. గంగా నదిపై అనేక ప్రాజెక్టుల నిర్మాణానికి వ్యతిరేకంగా అనేక నిరాహార దీక్షలు చేసిన వ్యక్తిగా గుర్తింపబడ్డాడు. 2009 లో అతను చేసిన నిరాహారదీక్ష బాగీరధి నదిపై ఆనకట్ట నిర్మాణ నిలుపుదలకు దారితీసింది.
గంగా నదిని కాలుష్యరహితం చేయాలని, దాని ప్రవాహాన్ని నిరోధించరాదని కోరుతూ అగర్వాల్‌ 2018 జూన్‌ 22 నుంచి నిరాహార దీక్ష చేస్తున్నాడు. 109 రోజుల పాటు కేవలం తేనె కలిపిన నీరు మాత్రమే తీసుకున్నాడు. కేంద్రం స్పందించకపోవడంతో ఇకపై నీరు కూడా తాగనంటూ 2018 అక్టోబరు 9న ప్రకటించాడు. ఆయన ఆరోగ్యం క్షీణించడంతో పోలీసులు అక్టోబరు 10న రిషీకేశ్‌లోని  ఎయిమ్స్‌కు తరలించారు. అక్కడ చికిత్స అందిస్తుండగా గుండెపోటు రావడంతో తుది శ్వాస విడిచాడు.
అతను 1932లో ఉత్తరప్రదేశ్ జిల్లాకు చెందిన కంధ్లా గ్రామం (ముఘపుర్‌నగర్ జిల్లా) లోని రైతు కుటుంబంలో జన్మించాడు. అతను ప్రాథమిక, ఉత్తన విద్యను స్థానిక పాఠశాలలో చదివాడు. రూర్కీ విశ్వవిద్యాలయం (ప్రస్తుతం ఐఐటి రూర్కీ) నుండి సివిల్ ఇంజనీరింగు లో పట్టాను పొందాడు. అతను 1979-80 మధ్యకాలంలో జాతీయ కాలుష్య నివారన బోర్డు సభ్యునిగా ఉన్నప్పుడు రూర్కీ విశ్వవిద్యాలయంలో పర్యావరణ ఇంజనీరింగు విభాగంలో విజిటింగ్ ప్రొఫెసరుగా కూడా పనిచేసాడు.
అతను తన ఉత్తర ప్రదేశ్ రాష్ట్రంలోని నీటిపారుదల విభాగంలో డిజైన్ ఇంజనీరుగా తన వృత్తి జీవితాన్ని ప్రారంభించాడు. తరువాత బెర్కెలీలోని కాలిఫోర్నియా విశ్వవిద్యాలయం నుండి ఎన్విరాన్‌మెంటు ఇంజనీరింగులో పి.హెచ్.డి ని పొందాడు. అతను అనేక పుస్తకాలను రచించాడు. అతను మతపరంగా, విద్యాపరంగా అభివృద్ధి చెందడం శాస్త్రీయంగా ఆలోచించేవాడు. జూలై 2011లో అతను హిందూ సన్యసిగా మారి తన పేరును "స్వామి జ్ఞానస్వరూప్ సనంద్" గా మార్చుకున్నాడు.
అతను భారత ప్రభుత్వంలో సెంట్రల్ పొల్యూషన్ కంట్రోల్ బోర్డు కు మొదటి మెంబరు-సెక్రటరీగా భాద్యతలు నిర్వర్తించాడు. అతను అంతకు పూర్వం ఐ.ఐ.టి కాన్పూర్ లోని సివిల్, పర్యావరణ ఇంజనీరింగ్ విభాగానికి అధిపతిగా ఉన్నాడు. అతని వద్ద తన సహ ఇంజనీర్లు అనేక క్లిష్టమైన సాంకేతిక సమస్యలకు పరిష్కారాలను పొందేవారు. అందువల్ల ఇంజనీర్లకు ఇంజనీరుగా గుర్తింపబడ్డాడు. భారతదేశ పర్యావరణ నాణ్యతను మెరుగుపరిచేందుకు అతను వివిధ ప్రభుత్వ సంస్థలలో సభ్యుడిగా వ్యవహరించారు. అతను కేంద్ర మరియు ఉత్తరాఖండ్ ప్రభుత్వాల గంగానది వ్యతిరేక విధానాలకు నిరసనగా నిరాహారదీక్ష చేసాడు.
కొండపుదీనా నూనె
కొండ పుదీనా నూనె ఒక ఆవశ్యక నూనె.మరియు సుగంధ తైలం.కొండ పుదీనాను హిందీలో పహడి పుదీనా అంటారు.ఆంగ్లంలో స్పియరు మింట్,గార్డెన్ మింట్ ,లాంబ్ మింట్ అంటారు.కొండ పుదీనా నూనె ,పుదీనా నూనె కన్నా తక్కువ గాఢత వున్న నూనె.కొండపుదీనా నూనె కూడా ఓషది గుణాలున్న నూనె.తాజా లేదా ఎండ బెట్టిన ఆకులను రకరకాల వంటల్లో సువాసనకై ఉపయోగిస్తారు.అలాగేకొన్నిరకాల మిఠాయిల్లో,పానీయాలలో,సాలాడులలో,సూప్ లలో,మీగడ,మాంస,చేప కూరల్లో ,సాస్ లలో ఉపయోగిస్తారు.
కొండ పుదీనా 30 నుండి 100 సెం.మీ వరకు ఎత్తు పెరిగే ఓషధీ మొక్క.కొండ పుదీనా బహువార్షిక మొక్క. పూలు సన్నని పూలకాడల చివర పింకు లేదా తెల్లని పూలు వుండును.ఆకులు 5-9 సెం.మీ పొడవు,1.5-3 సెం.,మీ వెడల్పుతో పచ్చగా వుండును.ఈ మొక్క తేమగా వున్న ప్రాంతాల్లో పెరుగుతుంది.కొండ పుదీనా కాండం నలు చదరంగా వుండును. కొండ పుదీనా మొక్క లామియేసి కుటుంబానికి (పుదీనా కుటుంబం)చెందిన మొక్క.కొండ పుదీనా వృక్షశాస్త్ర పేరు మెంథా స్పికాట(Mentha spicata).కొండ పుదీనా మొక్క ఆరోమాటిక్ ఓషది మొక్క.కొండ పుదీనా మూలస్థానం యూరోప్ మరియు ఆసియా ఖండాలు.తరువాత ఉత్తర అమెరికా.మరియు ఆఫ్రికా దేశాలకు వ్యాప్తి చెందినది.తాజా లేదా ఎండ బెట్టిన ఆకులను రకరకాల వంటల్లో సువాసనకై ఉపయోగిస్తారు.తాజా లేదా ఎండ బెట్టిన ఆకులను రకరకాల వంటల్లో సువాసనకై ఉపయోగిస్తారు.అలాగేకొన్నిరకాల మిఠాయిల్లో,పానీయాలలో,సాలాడులలో,సూప్ లలో,మీగడ,మాంస,చేప కూరల్లో ,సాస్ లలో ఉపయోగిస్తారు.
కొండ పుదీనాలో, పుదీనా కన్నా తక్కువ ప్రమాణంలో మెంతాల్/మెంథాల్ వుండును.పురాతన గ్రీకులు కొండ పుదీనా ఆకులను స్నానపు నీటిలో కలిపే వారు.అలాగే గనేరియా అంటుయి సంక్రమణ వ్యాధులను నివారణకు కూడా వాడేవారు.మధ్యయుగ కాలంలో పళ్ల జిగుర్ల వాపులకు,మరియు పళ్లను తెలుపు గా మార్చుటకు ఉపయోగించేవారు
కొండ పుదీనా నూనె వినియోగంగురించి ఆయుర్వేద,చీనీస్,మరియు గ్రీకు వైద్య శాస్త్రంలో ప్రస్తావించడం జరిగినది. రోమనులు ఇస్లెస్ ను జయించినపుడు కొండ పుదీనా ఇంగ్లాండుకు తీసుకురాబడినది.బ్రీటిసు వారిచే 1500 లో అమెరికాలోని వారి సెటిల్ మెంట్ /స్థావరాలకు తీసుకు రాబడినది. మధ్య యుగంలో కొండ పూడినాను ఉప్పుయో కలిపి కుక్క కరచిన కోట రాసేవారు.కొండ పోదీన ఆకుల చివరాలి ఈటె(spear0ఆకారంలో వుందటం వలన దీనిని స్పియరు మింట్ అన్నారు.
కొండపుదీనా మొక్క నుంది ఆవశ్యక నూనెను సాధారణంగా నీటి ఆవిరి స్వేదనక్రియ/స్టీము డిస్టిలేసను ద్వారా మొక్క ఆకులనుండి మరియు పుష్పించు పైభాగాలనుండి(flowering tops) ఉత్పత్తి చేస్తారు.కొండ పూదీనా నూనెను ఆకులనుండి మరియు పుష్పించు భాగం పైభాగాలనుండి ఉత్పత్తి చేస్తారు.
కొండ పుదీనా నూనె పుదీనా వంటి గుణాలనే కల్గి వున్నది.పుదీనా నూనె కన్నా కొద్దిగా తియ్యగా వుండును.పాలిపోయిన పసుపు రంగు లేదా ఆకుపచ్చ రంగులో వుండును.కొండ పుదీనా నూనెలో హైడ్రోకార్బనులు,ఆల్కహాల్ లు,ఇస్తారులు,ఆక్సైడులు,మరియు కోటోనులు వున్నవి.
కొండ పుదీనా నూనెలో ప్రధానంగా ఆల్ఫా-పైనేన్/పినేన్,బీటా- పైనేన్,కార్వోన్,1,8-సినోయోల్, లినలూల్,లిమోనేన్,మైర్సేన్,కారియో పైల్లెన్,మరియు మింథాల్ వున్నవి.పుదీనా నూనెలో మింథాల్ దాదాపు 40% వరకు వుండగా ,కొండ పుదీనా నూనెలో మింథాల్ 0.5% మాత్రమే వున్నది.
కొండపుదీనా నూనె భౌతిక ధర్మాల పట్టిక
ఫాగింగ్ (ఫోటోగ్రఫీ)
ఫాగింగ్ (ఆంగ్లం: ) అనేది అస్వాభావిక కాంతి వలన గానీ సంవర్థనకు ఉపయోగించే రసాయనంలో/సంవర్థన ప్రక్రియ లో లోపం ఉండటం వలన గానీ ఛాయాచిత్రం నాణ్యతలో కలిగే తరుగుదల. ఇది ఫిలిం ఫోటోగ్రఫీలో ఒక అవలక్షణం
110 ఫిల్మ్
110 ఫిల్ం (ఆంగ్లం: ) కార్ట్రిడ్జ్ ఆధారితంగా వినియోగించబడే ఒక ఫిలిం ఫార్మాట్. 1972 ఈస్ట్‌మన్‌ కొడాక్‌ దీనిని కనుగొంది. ఒక్కొక్క ఫ్రేము 13 mm × 17 mm (0.51 in × 0.67 in) పరిమాణాలతో ఫ్రేముకు పై భాగాన కుడి వైపున ఒకే ఒక రిజిస్ట్రేషన్ రంధ్రం కలిగి ఉంటుంది. ఒక్కొక్క కార్ట్రిడ్జ్ లో 24 ఫ్రేములు ఉంటాయి.
ది లైవ్స్ ఆఫ్ అదర్స్ (2006 సినిమా)
ది లైవ్స్ ఆఫ్ అదర్స్ 2006 సంవత్సరంలో విడుదలైన ఒక జర్మన్ చలనచిత్రం. ఫ్లోరియన్ హెంకెల్ వాన్ డొన్నెర్స్మార్క్ తొలిసారిగా దర్శకత్వం వహించిన ఈ చిత్రం ఉల్రిచ్ మూహ్, మార్టినా గెడెక్, సెబాస్టియన్ కోచ్, ఉల్రిచ్ తుకర్ తదితరులు నటించారు.9వ ఆస్కార్ అవార్డుల్లో మరియు 61వ బ్రిటీష్ అకాడమీ ఫిల్మ్ అవార్డుల్లో ఉత్తమ విదేశీ భాషా చిత్రం విభాగంలో అవార్డులను అందుకోవడమేకాకుండా ప్రపంచవ్యాప్తంగా పలు అవార్డులను, ప్రశంసలను సంపాదించుకుంది.
గౌహతి- సికింద్రాబాద్ ఎక్స్‌ప్రెస్
గౌహతి- సికింద్రాబాద్ ఎక్స్‌ప్రెస్ ఈశాన్య సరిహద్దు రైల్వే జోన్ ద్వారా మడుపడుతున్న ఒక వారంతపు సూపర్‌ఫాస్ట్ ఎక్స్‌ప్రెస్ రైలు  .
టెరటోమా
కేశాలు, కండలు, ఎముకలు వంటి అనేక రకాల కణజాలాలా ద్వారా ఏర్పడే గ్రంధిని టెరటోమా అని పిలుస్తారు. ఇవి సహజంగా అండాశయాలు, వృషణాలు, టెయిల్ బోన్ ("Tail bone") లలో మరియు ఇతర స్థలాలలో ఏర్పడతాయి. గ్రంధి చిన్నది అయితే వాటి లక్షణాలు స్పష్టంగా తెలియవు. ఓవెరియన్ టోర్షన్ "(Ovarian torsion"), టెస్టిక్యూలర్ టోర్షన్ ("Testicular torsion") దీని సమస్యలలో ఉండవొచ్చు.
ఇది అపరిపక్వం మరియు పరిపక్వం అనే రెండు రకాలుగా విభజించబడింది. సాధరణంగా పరిపక్వమైన టెరటోమాస్ బెనిగ్న్ మరియు డెర్మొయిడ్ సైస్ట్స్ ("Dermoid cysts") ని కలిగి ఉంటుంది. అపరిపక్వమైన టెరటోమాస్ కాన్సర్ ని కలిగించవచ్చు. అధిక ఓవెరియన్ టెరటోమాస్ పక్వమైనది. పెద్దవాళ్లలో వచ్చే టెస్టిక్యూలర్ టెరటోమాస్ సాధారణంగా కాన్సర్ ని కలిగించవచ్చు. టిష్యూ బయాప్సీ ("Tissue biopsy") ద్వారా రోగాన్ని నిర్ధారించవచ్చు.
టెయిల్ బోన్, టెస్టిక్యూలర్ మరియు ఓవెరియన్ టెరటోమాస్ యొక్క చికిత్స సాధారణంగా శస్త్రచికిత్స ద్వారా జరుగుతుంది. టెస్టిక్యూలర్ మరియు అపరిపక్వ టెరటోమాస్ తరచు కెమోథెరపీ ద్వారా చికిత్స చేస్తారు.
ప్రస్తుత కాలంలో జన్మించే శిశువులలో 30,000 లో ఒకరికి టెయిల్ బోనస్లో టెరాటోమాలు సంభవిస్తాయి. ఈ వయసులో అత్యంత సాధారణ సంభవించు కణితిలలో ఇది ఒకటి. ఈ వ్యాధికి పురుషుల కంటే స్త్రీలు ఎక్కువగా ప్రభావితమయ్యారు. అండాశయ కణితులలో నాలుగో వంతు అండాశయ టెరటోమాస్లలను సూచిస్తుంది. సాధారణంగా మధ్య వయసులో ఉండే వారిలో దీనిని గమనించవచ్చు. ఇవి పిల్లలు మరియు పెద్దవారిలోను సంభవించవచ్చు.
శిశువులు, పిల్లలు మరియు పెద్దవారిలోను టెరటోమాస్ ను గమనించవచ్చు. పిండములలో అల్ట్రాసౌండ్ ఇమేజింగ్ యొక్క ఆగమనంతో పిండోత్పత్తి మూలంగా వచ్చే టెరటోమాస్ ను పుట్టినపిల్లలు, చిన్నపిల్లలలో తరచూ కనుగొన్నారు.
సాక్రియోకాసిజల్ టెరాటోమా ("Sacrococcygeal Teratoma") మరియు సెర్వికల్  టెరటోమా ("Cervical Teratoma") సాధారణంగా నిర్ధారించే ఫెటల్ టెరటోమా ("Fetal Teratoma"). పిండ శరీరం నుండి చుట్టుపక్కల ఉమ్మనీటి సంచిలోకి చుచ్చుకుపోవటం వాళ్ళ, వీటిని సాధారణంగా  నెలలోపు చేసే అల్ట్రాసౌండ్ పరీక్షలలో చూడవచ్చు. పిండ శరీరం లోపల ఉన్న టెరటోమాస్ ని అల్ట్రాసౌండ్ ద్వారా చూడటం కష్టం. దీనిని గర్భిణి గర్భాశయం యొక్క ఎంఆర్ఐ ద్వారా కనుగొనవచ్చు.
మాస్ ఎఫెక్ట్ ("mass effect") లేదా కణితి ద్వారా పెద్ద మొత్తములో రక్తప్రసరణ జరగనంతవరుకు పిండానికి టెరటోమాస్ వాళ్ళ ఎటువంటి ప్రమాదం ఉండదు. మాస్ ఎఫెక్ట్ తరచుగా పరిసర అవయవాలు నుండి ద్రవాల యొక్క ప్రవాహానికి అడ్డంకిని కలిగి ఉంటుంది. పిండం యొక్క పెరుగుతున్న హృదయంపైన వాస్కులర్ స్టీల్ ("Vascular steal") ఒత్తిడిని కలిగిస్తుంది. ఇది గుండె ఆగిపోవుటకు దారి తీయవచ్చు. కావున దీనిని ఫెటల్ ఎఖోకార్డియోగ్రఫీ ("Fetal Echocardiography") ద్వారా పర్యవేక్షించాలి.
N- మిథైల్- D- ఆస్పార్టేట్ (NMDA) రిసెప్టర్ ఎన్సెఫాలిటిస్ అనబడే ఒక స్వయం ప్రతిరక్షక అనారోగ్యాన్ని టెరటోమాస్ కలిగించవచ్చు. ఈ పరిస్థితిలో టెరాటోమాలు NMDA- రిసెప్టర్ నిర్దిష్టతలతో B కణాలు కలిగి ఉండవచ్చు.
శస్త్రచికిత్స తరువాత, కణితను తొలగించిన స్థలంలో కానీ లేదా సమీపంలోని అవయవాలలోకాని తిరిగి పెరగడానికి అవకాశం ఉంది.
పరిపక్వ టెరాటోమ ఒక గ్రేడ్ 0 టెరాటోమ. పరిపక్వ టెరటోమా రూపంలో అస్థిరమైనిది. ఇది ఘన స్థితి, సిస్టిక్ ("cystic") లేదా ఘన మరియు సిస్టిక్ యొక్క కలయిక కూడా అయ్యి ఉండొచ్చు. ఒక పరిపక్వ టెరటోమా తరచుగా చర్మం, కండర మరియు ఎముక వంటి అనేక రకాల కణజాలాలను కలిగి ఉంటుంది. చర్మం ఒక తిత్తిని చుట్టుకొని జుట్టును సమృద్ధిగా పెంచుతుంది. ప్రాణాంతక పరిపక్వ టెరటోమాస్ విభిన్న రకాలు ఉన్నాయి.
డెర్మోయిడ్ తిత్తి వెంట్రుకలు, మాములు చర్మం లక్షణాలు ఉన్నటువంటి ఆకారాలు మరియు ఎక్టోడెర్మ్ నుండి ఉద్భవించిన ఇతర కణజాలలను కలిగిన ఒక పరిపక్వ సిస్టిక్ టెరటోమా.
హై అండ్ లో (1963 సినిమా)
హై అండ్ లో 1963లో విడుదలైన జపాన్ చలనచిత్రం. పోలీస్ క్రైమ్ నేపథ్యంలో తెరకెక్కిన ఈ చిత్రానికి ప్రముఖ దర్శకుడు అకిరా కురొసావా దర్శకత్వం వహించాడు. ఈ సినిమా గోల్డెన్ గ్లోబ్ అవార్డుకు నామినేట్ అవ్వడమేకాకుండా ఇతర అవార్డులను పొందింది.
చిత్ర ప్రధాన పాత్రధారి అయిన తోషిరో మిఫునే నష్టాల్లో ఉన్న నేషనల్ షూ కంపెనీ బాధ్యతలు చూస్తూ ఉంటాడు. అదే సమయంలో మెడికల్ ఇంటర్న్ చేసే ఒక యువకుడు డబ్బుల కోసం కథానాయకుడి డ్రైవర్ కొడుకు అయిన బాలుడిని కిడ్నాప్ చేస్తాడు. కంపెనీని కాపాడుకోవడంకోసం దాచుకున్న డబ్బును కిడ్నాపర్ కు ఇచ్చి బాలుడిని కాపాడాలా లేదా వందలమందికి ఉపాధిని కలిగించే కంపెనీని కాపాడాలా అనే డైలమాలో ఉన్న కథానాయకుడు విధి ఆడే వింత నాటకాన్ని ఎలా ఎదుర్కొన్నాడు అనేదే ఈ సినిమా కథాoశం. అకిరా కురసోవా ఈ కథాంశాన్ని అత్యంత అద్భుతంగా తీర్చిదిద్దాడు.
లయన్హార్ట్ (2018 చలనచిత్రం)
లయన్హార్ట్ అనేది 2018వ సంవత్సరంలో చిన్ని ఆంవుగ్బెనుచే నిర్మింపబడిన ఒక నైజీరియా చలనచిత్రం. దీనికి జెనివీవ్ న్నాజి దర్శకత్వం వహించారు. దీనిలో పెటె ఎడోచీ, జెనెవీవ్ న్నాజి, నకెమ్ ఓఓహ్ వంటి తారలు నటించారు. ఈ చిత్రం సెప్టెంబర్ 7 2018న నెట్ఫ్లిక్స్ కు అమ్ముడుపోయి, నెట్ఫ్లిక్స్ కొనుగోలుచేసిన మొదటి నైజీరియా చిత్రంగా ప్రఖ్యాతి పొందింది . దీనిని కెనడాలో జరిగిన టొరంటో ఇంటర్నేషనల్ ఫిల్మ్ ఫెస్టివల్లో ప్రదర్శించారు. ఇది జెనివీవ్ న్నాజి దర్శకించిన మొదటి చిత్రం అధేవిదంగా పీటర్ ఒకోయ్ నటించిన మొదటి చిత్రం.
ఆమె తండ్రి, ఎర్నెస్ట్ ఒబియాగ్ (పెటె ఎడోచీ), ఆరోగ్య సమస్యల కారణంగా అతని సంస్థను నిర్వహించలేకపోయినప్పుడు, ఆడేయేజ్ ఒబియాగ్ (న్నాజీ) సవాలును అధిగమించి ఆ సంస్థను కాపాడి. ఆమె తండ్రి చీఫ్ గాడ్స్విల్ (నకెమ్ ఓఓహ్) చేతిలో సంస్థను వదిలి వెళతాడు; మరియు వీరిరువురు భారీ ఋణం నుండి కంపెనీని కాపాడతారా లేదా ఇగ్వీ పాస్కల్ (కనాయో ఓ. కనాయో) నుంచి కాపాడుతారా అనే కథను లయన్హార్ట్ చెబుతుంది.ఈ సినిమాను, ఎంటర్టైన్మెంట్ నెట్వర్క్ తో కలిసి ఎంపిఎమ్ ప్రీమియం కోసం చిన్ని ఓన్గుగ్బెన్యూ నిర్మించారు. 2018న టొరంటో ఇంటర్నేషనల్ ఫిల్మ్ ఫెస్టివల్లో ప్రీమియర్ ముందు రోజు అనగా, 2018 సెప్టెంబరు 7 న నెట్ఫ్లిక్స్ ప్రపంచవ్యాప్తంగా పంపిణీ హక్కులను కొనుగోలు చేసింది.